Ҡул ҡото » журнал Башкортостан кызы | Башҡортостан ҡыҙы журналы\nӨфө ҡалаһынан Альбина Фәйзуллина:\n«Иң ҙур күңел ялы бирә торған шөғөл ул – гөл үҫтереү. Әллә ниндәй көс етмәҫлек тәрбиә лә талап итмәй улар, бары ваҡытында һыу һибеп, тупрағын алмаштырып тороу, мәлендә күсереп ултыртыу етә. Яратып башҡарһаң, был мәшәҡәттәрҙе эш кеүектә күрмәйһең.\nИнәйем дә бик матур гөлдәр үҫтерә ине. Бер саҡ саған гөлө шул тиклем шау сәскәгә күмелде. Ағас кеүек ҙур үҙе, сәскәләре аша япраҡтары ла күренмәй. Туған тейешле ағай килгәйне, эй маҡтап, һоҡланып торҙо был гөлгә. Иҫ китмәле – таң атыуға тотош сәскәләре шауҙырлап ҡойолғайны гөлдөң, аҙна тирәһендә үҙе лә ҡороно. «Күҙ тейеү» тигәне шул булалыр инде...\n«Урлаһаң, гөл шәп үҫә» тиҙәр. Кешенең килгәндә шулай гөлдәрҙе йолҡҡолағанын яратмайым. Бер ҡунаҡ саҡырғандан һуң шау сәскәле бальзаминным ҡороно. Иғтибарлап ҡараһам, нисә ҡунаҡ килгән – шунса ботаҡ һындырып алынған. Ундайҙарға, кәрәк булһа, үҙемә әйтегеҙ, үҫтереп бирәм, тим. Бүләк итеп бирергә яратам гөлдәрҙе, әхирәттәрем менән дә алмашабыҙ.\nГөл үҫтергәндә артыҡ ашламалар менән мауыҡмайым, бары миләүшәләрҙе яҙын аҙ ғына туҡландырам. Һулый башлаған, ҡартайып барған япраҡтарын да төбөнән үк ҡырҡып барам. Шулай иткәндә, күп итеп сәскә ата, көсөн япраҡ үрсетеүгә бирмәй. Йылына ике тапҡыр көршәктәге тупраҡтың өҫкө ҡатын алып ташлап, яңыһын өҫтәйем. Быны аллергия барлыҡҡа килтерә торған төрлө микроорганизмдарҙан ҡотолор өсөн эшләйем. Тупраҡты һатып та алам. Ауылдан килтерһәм, шунда ихатала ултырған тимер мейестә «бешерәм». Ҡышын туңдырыуҙа яҡшы.\nКешенән артыҡ итеп әллә нимәләр эшләтмәйем, нимәләрҙер һипмәйем гөлгә. Ҡот тигән нәмәгә ышанам, өйҙөң, кешенең, ҡулдың ҡото була. Ҡулында ҡото булған кешенең сәскән һәр нәмәһе уңа, тип уйлайым».


Өфөгә “Теләктәр океаны” һыу циркы килә // Йәмғиәт | новости башинформ.рф\nӨфөгә “Теләктәр океаны” һыу циркы килә\n17:32, 20 января 2010 Йәмғиәт\n30 ғинуарҙа Өфө дәүләт циркында “Теләктәр океаны” яңы экзотик программаһы башлана. Яна Шевченко етәкселегендәге цирк коллективы Өфөгә ғәҙәттән тыш һәм матур шоу килтерәсәк. Унда барған бөтә нәмә диңгеҙ стихияһы менән бәйләнгән.\nӨфө циркынан хәбәр итеүҙәренсә, был юлы таныш манеж урынына тамашасылар уртала фонтан менән һыу күрәсәк. Манежда монтажланған бассейн эсенә 120 тонна һыу тултырылған. Бындай һыу тамашалары ҡалабыҙҙа бик һирәк күренеш.\nҺыу стихияһы менән дуҫлыҡ артистарҙың репертуарын һис тә сикләмәй, ә, киреһенсә, уларға сығыштарына күп яңылыҡ индерергә мөмкинлек бирә. Мәҫәлән, һыу циркы программаһында —һыуҙа балет, моноциклдарҙа эквилибристар сығыштары, иллюзия, акробатика, пластик этюд, ҡайыштар менән һауа гимнастикаһы, крокодилдар һәм питондар менән номерҙар.\nҺәр цирк тамашаһындағы кеүек, бында төп герой — клоун да бар, ул төрлө хәлдәргә ҡарап, йә хыялланыусы, йә йырсы, йә бөтә теләктәр ҡабул булған әкиәт илендә диңгеҙ алыштарында ҡатнашыусы булып алға баҫа.


«Иглин балы, иглин һуғаны!»\nОшо исем аҫтында Өфөнөң Орджоникидзе һарайы алдында Иглин районы йәрминкә ойошторҙо. Төбәк эшҡыуарҙары, шәхси хужалыҡтар етештергән тауарын ҡулаҡсаға әйләндерҙе, ә баш ҡалала йәшәүселәр сифатлы тауар алып ҡыуанды. Балдың килограммы дүрт йөҙҙән ете йөҙ һумға тиклем торһа, Иглин һуғаны егерме һумдан ине.\nҮлгән бал ҡорто ла белеп ҡулланғанда кеше сәләмәтлегенә ҙур файҙа килтерә ала. Шәүәлиевтар йәрминкәгә умарта продукцияһының төрлөһөн килтергән. Иретеп формаға һалған балауыҙ, төнәтмәләр һәм башҡаһын һатып алырға була.\nБыйыл уңыш ике тапҡырға әҙерәк, ти Шәүәлиевтар. Йыл һайын 4 тонна алырға күнеккән тәжрибәле умартасылар быйыл ике тапҡырға кәмерәк бал айыртҡан. Йәрминкәгә ике йөҙ килограмм алып килгәндәр. Быйыл ағастарға ҡорт төшөүе һәм башҡа сәбәптәр арҡаһында йүкә балы юҡ, тиерлек кимәлдә.\nХәлитовтар ғаиләһе иһә уңышҡа зарланмай, 160 баш күс тоталар. Быйыл йәй умарталыҡ менән төрлө райондарға күсеп йөрөгәндәр. Башҡорт балы данын улар сит ерҙә лә таныта. Бөтә Рәсәй буйынса уҙғарылған күргәҙмәләрҙә ҡатнашалар. Иглин балының сифаты юғары баһаланған һәм төрлө миҙалдар менән билдәләнгән.\nДонъялағы бер ҡасан да боҙолмай торған берҙән-бер ризыҡҡа хаҡ быйыл бер аҙ күтәрелгән. Килограммы дүрт йөҙҙән ете йөҙ һумға тиклем. Иглин балының тәмен белгәндәр һатыулашып тормай.\nТағы бер бренд - Иглин һуғанын һатҡан ерҙә лә лә сират йыйылды. Йәшелсә күҙ асып йомғансы һатылып бөтә, йылы яҡтан килтерелгән һуған кеүек тиҙ боҙолоп бармағанға, уға өҫтөнлөк юғары. Эшҡыуарҙар билдәләүенсә, уны тәрбиәләүҙә яңы технологиялар ҙа ҡулланыла, ә иң мөһиме, Иглин тупрағының химик составы мул уңыш алыуға булышлыҡ итә. Шулай ҙа ҡоролоҡ эҙһеҙ үтмәне ти, йүнселдәр.\nҺуғандың килограмы егерме һум, сортына ҡарап егерме биш, утыҙ һум, ә орлоҡҡа тигәне йөҙ һум тора.\nРинат Мифтахов, һатып алыусы: «Иглин районы баш ҡалала йәрминкәне алтынсы тапҡыр ойошторҙо. Бында килограмын егерме һумдан картуф, кәбеҫтә, кишер, йәшелсә һәм башҡа ауыл хужалығы тауарҙары һатып алырға мөмкин ине».\nШәхси хужалыҡтар, эшҡыуарҙар өсөн үҙ еребеҙҙә үҫкән сифатлы продукцияны кибет кәштәләренә сығарыу ҡатмарлы мәсьәлә булһа, тап ошондай йәрминкә етештереүсе өсөн дә һатып алыусы өсөн дә ҡулай.


Ҡоролтай етәксеһенә ышаныс белдерелде\n1 Март 2011, 15:13\nҮткән йомала бөтә донъя башҡорттары ҡоролтайы башҡарма комитеты ағзалары БР Президенты менән осрашып, көн үҙәгендә торған мәсьәләләр хаҡында һөйләште. Ултырышта Рәсәй төбәктәрендә, сит илдә йәшәүсе ҡоролтай активистары ла ҡатнашты. Осрашыуҙа милли мәҙәниәт, донъяның төрлө тарафтарында йәшәүсе башҡорттар менән бәйләнеш, уларға ярҙам тураһында тәҡдимдәр һәм фекерҙәр әйтелде. – Был дуҫтарса ихлас күңелдән һөйләшеү булды, – тине, ултырыштан сыҡҡас, Башҡортостан Президенты Рөстәм Хәмитов. – Беҙ артабан проблемаларҙы нисек берҙәм хәл итергә, бергә нисегерәк эшләү тураһында, бер телдә, тура һәм күсмә мәғәнәлә лә, аралаштыҡ, аңлаштыҡ. Ошондай осрашыу, тәү сиратта, миңә кәрәк ине – мин халыҡ тауышын тағы бер тапҡыр ишетергә, ватандаштарҙы нимә борсоғанын белергә тейешмен һәм был хаҡта ишеттем дә.\nҮткән йомала бөтә донъя башҡорттары ҡоролтайы башҡарма комитеты ағзалары БР Президенты менән осрашып, көн үҙәгендә торған мәсьәләләр хаҡында һөйләште. Ултырышта Рәсәй төбәктәрендә, сит илдә йәшәүсе ҡоролтай активистары ла ҡатнашты. Осрашыуҙа милли мәҙәниәт, донъяның төрлө тарафтарында йәшәүсе башҡорттар менән бәйләнеш, уларға ярҙам тураһында тәҡдимдәр һәм фекерҙәр әйтелде.\n– Был дуҫтарса ихлас күңелдән һөйләшеү булды, – тине, ултырыштан сыҡҡас, Башҡортостан Президенты Рөстәм Хәмитов. – Беҙ артабан проблемаларҙы нисек берҙәм хәл итергә, бергә нисегерәк эшләү тураһында, бер телдә, тура һәм күсмә мәғәнәлә лә, аралаштыҡ, аңлаштыҡ. Ошондай осрашыу, тәү сиратта, миңә кәрәк ине – мин халыҡ тауышын тағы бер тапҡыр ишетергә, ватандаштарҙы нимә борсоғанын белергә тейешмен һәм был хаҡта ишеттем дә.\nРеспубликалағы иң ҙур милли ойошманың рәйесенең эшмәкәрлеге лә (был юҫыҡта ҡайһы бер ризаһыҙлыҡтар бар ине) тауышҡа ҡуйылды, күпселек тауыш менән әлеге етәксе Илгиз Солтанморатовҡа ышаныс белдерелде.\nРөстәм Хәмитов шулай уҡ бөгөн мөһим проблемаларҙың береһе булған Башҡортостан юлдаш телеканалының перспективаларына ҡағылышлы фекерен дә әйтте:\n– Эйе, тәнҡит һүҙҙәре булды һәм был ғәҙел тәнҡит. Каналды модернизациялайбыҙ тип, Беренсе канал, Рәсәй, НТВ каналдары менән ярышырға кәрәкмәй. БСТ этник, башҡортлоҡ йөҙөн юғалтырға тейеш түгел. Бында Рәсәйҙең башҡа төбәктәрендә йәшәүсе милләттәштәребеҙ өсөн эшләү ҙә күҙ уңында тотола. Башҡорт халҡының тарихы, мәҙәниәтен яҡтыртыу, башҡортса яңы тапшырыуҙар асыу тураһында һүҙ күтәрелде. Башҡортостандың үҙәк каналы етәкселеге мин ҡуйған бурысты атҡарып сығыр, хәл-торош яҡшыға үҙгәрер, тип ышанам.\nӘйткәндәй, быйыл иғлан ителгән Милләт-ара татыулыҡты нығытыу йылында Халыҡтар дуҫлығы йортон уңайлы бинаға күсереү мәсьәләһе лә ҡарала. Президент фекеренсә, был, бәлки, Конгресс-холл булыуы ла мөмкин.


8 Март байрамында еүеш ҡар яуыуы көтөлә // Йәмғиәт | новости башинформ.рф\n8 Март байрамында еүеш ҡар яуыуы көтөлә\n12:18, 5 марта 2011 Йәмғиәт\nЯҙғы һауа торошо, кешелектең гүзәл яртыһы вәкилдәре кеүек үк, көйһөҙ, үҙгәреүсән. “Башгидромет”үҙәгенең баш синоптигы Анна Козаева хәбәр итеүенсә, 5 марттан Башҡортостанда һауа торошо үҙгәрәсәк. Ҡоро һыуыҡтарға алмашҡа циклон ҡар килтерә. 5-6 мартта Башҡортостанда ҡар яуасаҡ, алмашыныусан тиҙлектә ел иҫеүе көтөлә. 6 мартта айырым райондарҙа күпләп ҡар яуасаҡ. 7 мартта яуым-төшөм кәмейәсәк.\nХалыҡ-ара ҡатын-ҡыҙҙар көнөндә синоптиктар еүеш ҡар яуасаҡ һәм боҙлауыҡ буласаҡ тип күҙаллай.\nБыл көндәрҙә һауа температураһы күтәреләсәк. Көндөҙ минус 2-8 градус, төндәрен башлыса 7-12 градус һалҡын буласаҡ.\nӘ 9 мартта Башҡортостанға һыуыҡтар ҡайтанан әйләнеп ҡайтасаҡ. Оҙаҡҡа түгел, әлбиттә, шулай ҙа ҡыш үҙ хоҡуҡтарын күрһәтеп аласаҡ әле.\nТеги: һауа торошо, ҡар, 8 март


“Стәрлебаш ынйылары” ынйылай балҡыны\n18 Апрель 2019, 20:22\nБулыр бала – биләүҙән тигәндәй, сәнғәткә оҫталыҡ та бала саҡтан килә инде ул. Бына шул белем биреү учреждениелары уҡыусыларының йыр-бейеү сәнғәтенә ынтылышын хуплау һәм һәләтлеләрҙе асыҡлау маҡсатында үткәрелде Өфөлә “Халыҡ ынйылары” республика халыҡ ижады фестивале.\nСараның беренсе этабында видеоматериалдар ҡаралған. Барыһы 11 белем усағы ҡатнашҡан. Һөҙөмтәлә алты фольклор коллективы фестивалгә саҡырылған. I урынға “Бесән йыйыу йолаһы” конкурс программаһы менән “Өмөт” коллективы (етәксеһе Р. Ҡыуандыҡов) сыҡһа, II урынды “Сәскә ат, Башҡортостан!” программаһы менән Өфө яғыулыҡ-энергетика колледжының “Дуҫлыҡ” фольклор ансамбле (етәксеһе Л. Күҫәкова) яулаған. Ә бына III урынға бер нисә коллектив лайыҡ булған. Улар: Стәрлетамаҡ төҙөлөш һәм һөнәри технологиялар колледжының “Йәйғор” ( С. Рысаева, А. Зәйнуллина, Ф. Юнысбаев) , Үрге Йәркәйҙәге Башҡорт аграр-технология колледжы ның “Йәдкәр” (М. Нурлығаянов, Р. Хәбибов) һәм Стәрлетамаҡ тармаҡ-ара колледжының Стәрлебаш районындағы филиалындағы “Халыҡ ынйылары” (Г. Сәйепова, А. Ишмөхәмәтов) фольклор ансаблдәре.\n“Стәрлебаш ынйылары” фольклор ансамбле “Ураҡ өҫтө” программаһы менән сығыш яһаған. Ҡыҙҙарға һәм егеттәргә тағы ижади үрҙәр теләйбеҙ!


Ҡатынымдан наҙ етмәй » "Йәшлек" гәзите\nГазета "Йәшлек" » Махсус бит » Проблема » Ҡатынымдан наҙ етмәй\nҠатынымдан наҙ етмәй\nМиңә – егерме туғыҙ, ә ҡатыныма егерме ете йәш, ике йәш ярымлыҡ ҡыҙыбыҙ үҫә. Өйләнешкәнебеҙгә өс йыл.\nЙылдан ашыу инде юҡ-барға тиҙ тоҡанып китеүсәнлегемде, ҡатыныма бәйләнсек була барыуымды һиҙәм. Быға тиклем кәләшемдең холҡондағы кире яҡтарын һиҙмәгәнмендер, ә бәлки, уның ысын йөҙө асыла башлағандыр. Ғаиләләге был хәл йыш ҡына үпкәләшеүҙәргә, иреш-талаштарға барып етә башланы. Элекке һөйкөмлө, нәфис ҡыҙҙан ул ҡатын-иргә әйләнде. Тупаҫ һөйләшә, фекерем менән бөтөнләй иҫәпләшмәй. Донъяға бөтөнләй икенсе ҡарашта. Хужабикә булараҡ уға тик “афарин” тип кенә әйтергә була. Ҡыҙыбыҙ бәләкәй булыуға ҡарамаҫтан, ашарға һәр ваҡыт әҙер, өйҙә таҙа. Ә былар миңә бик мөһим дә түгел һымаҡ, унан иғтибар, наҙ ғына кәрәк. “Бөтә проблемаларҙы үҙең эҙләп табаһың, үҙең бәйләнәһең”, – ти ҡатыным. Ғаиләмдә нисек тыныслыҡ урынлаштырырға?\nҠатын менән ир араһындағы мөнәсәбәттәр һәр ваҡыт ябайҙан булмай, ғәйепте лә ике яҡтан эҙләргә кәрәк. Әйҙәгеҙ, ҡатынығыҙҙы битәрләмәй генә, иғтибарҙы үҙегеҙгә йүнәлтеп ҡарайыҡ. Ҡатынығыҙҙан наҙ һәм һөйөү етмәүгә, ул абруйығыҙҙы һанламауға зарланаһығыҙ. Беренсенән, ауырлы йөрөү, бала табыу сәбәпле, гүзәл затта психологик үҙгәрештәр булыуы мөмкин. Ул хәҙер әсә, уның төп бурысы – баланың хәүефһеҙлеген һаҡлау, хәстәрләү, уға һөйөү бүләк итеү. Ошо фонда улар икенсе вазифаһын – ир ҡатыны булыуын йыш ҡына онота. Нимә эшләргә? Был тик ҡатынығыҙҙың ғына эске торошо. Ипләп кенә үҙегеҙҙең уй-кисерештәрегеҙҙе, мөнәсәбәттәрҙә нимә етмәүен белдерегеҙ.\nИкенсенән, үҙегеҙ ҡатынығыҙға етерлек кимәлдә иғтибарлыһығыҙмы? Уға ҡасан һуңғы тапҡыр сәскә бүләк иткәнегеҙҙе, наҙлы һүҙҙәр әйткәнегеҙҙе иҫләйһегеҙме? Уға ла һөйөүегеҙҙе, хәстәрегеҙҙе, һеҙгә кәрәк икәнлеген тойоп йәшәү бик мөһим. Икәүләп кафеға (кино, спектакль һ.б.) барып килегеҙ, ҡатынығыҙҙы ни өсөн яратҡанығыҙҙы иҫкә төшөрөгөҙ. Тормош иптәшегеҙҙең гел кире яҡтарын телгә алып, мөхәббәтте еңел генә юҡҡа сығарыуығыҙ бар. Әгәр ҙә инде тап киреһенсә эшләһәгеҙ, ғаилә усағығыҙ ҡабаттан дөрләр.\nКешене үҙгәртеп булмай, ә бына үҙебеҙҙе ниндәйҙер кимәлдә яҡшырта алабыҙ. Ғаиләгеҙҙә проблема көйләнер, тигән ышаныста ҡалам.\nСығыу ваҡыты 8-01-2018, 07:30 | Ҡаранылар: 457\nЯбығырға теләүселәр өсөн кәңәштәр


Пар ҡанатлы булыуға ни етә?! » "Йәшлек" гәзите\nГазета "Йәшлек" » Махсус бит » Тормош юлдары ҡатмарлы » Пар ҡанатлы булыуға ни етә?!\nҒаилә – ил терәге, ғүмер шишмәһе. Ғаилә тормошо һәр беребеҙ өсөн осһоҙ-ҡырыйһыҙ хеҙмәт һәм һикәлтәле ғүмер юлы. Һәр кешегә ҡайтып йығылырлыҡ йылы усаҡ, тыныс урын кәрәк. Ғаилә – ул иң оло таянысыбыҙ, иң ышаныслы һыйыныр урыныбыҙ.\nҒаләмдә хатта ҡар бөртөктәре лә бер-береһенә оҡшамаған. Кеше яҙмыштары хаҡында һөйләйһе лә түгел. Һәр ҡайһыбыҙҙың үҙ һуҡмағы, үҙ юлы бар. Тик шуныһы уртаҡ – ер йөҙөнә беҙ барыбыҙ ҙа яратырға, яратылырға, оя ҡорорға, бәхетебеҙҙе табырға килгәнбеҙ. Ишембай ҡалаһында йәшәүсе Гөлшат һәм Аяз Күскилдиндарға ҡарайһың да, был парҙың бәхетле булыу теләгенә ирешеүҙәрен күреп ҡыуанаһың.\nУларҙың өҙҙөрөп дуэт йырлауына, парлы бейеүенә һоҡланып, күптәр: “Пар аҡҡоштарға тиң бит һеҙ!” – ти. Тап йыр-моңға ҡарата һөйөү таныштыра, табыштыра ла инде йәштәрҙе. Ейәнсура ҡыҙы Гөлшат – БДУ-ның филология, Федоровка егете Аяз тарих факультетында белем ала, тәүге курстан уҡ ҡыҙ – “Ирәндек” бейеү, егет “Аҡтамыр” ҡурайсылар ансамблендә шөғөлләнә. Сираттағы бер концерт мәлендә таныша улар, тәү күреүҙән үк хистәр даръяһына сумған Аяз ҡыҙҙың артынан “Ирәндек”кә бейергә килә. Сәхнәлә парлашып төрлө бейеүҙәр башҡарыу ике йәш йөрәкте тағы ла яҡынайта. 4-се курсты тамамлап, йәштәр, ата-әсәләренең ризалығын алып, гөрләтеп туй уҙғара. Мөхәббәттән баш әйләнгән был иҫтәлекле көндән алып 11 йыл ваҡыт уҙып та киткән. Татыу, бар яҡтан өлгө булырлыҡ ғаиләлә бөгөн Нәргизә һәм Айгизә исемле ҡыҙҙар буй еткерә.\n– Юғары уҡыу йортон тамамлағас, Аязға Ишембай ҡалаһында эш тәҡдим иткәйнеләр, бында күстек тә килдек, – тип һөйләй ҡатын. – Тәүҙә кеше фатирында түләп торҙоҡ, тора-бара аҡса туплап, ата-әсәләр ярҙамы менән үҙ тупһабыҙҙы булдырҙыҡ. Ғөмүмән, йәшлегемдә Аяз кеүек ғаилә һәм бала йәнле, ҡатын-ҡыҙҙың ҡәҙерен белгән егет осрауына һөйөнөп туя алмайым. Бер арттырыуһыҙ әйтәм, бер-беребеҙҙе күҙ ҡарашынан уҡ аңлайбыҙ, юл ҡуя беләбеҙ, һәр эшкә тотонор алдынан кәңәш ҡорабыҙ. Икебеҙ ҙә йыр-моң яратҡан ғаиләлә үҫкәнбеҙ, шуға күрә ҡыҙыҡһыныуҙарыбыҙ, ҡараштарыбыҙ уртаҡ.\nҒаилә башлығы – әлеге ваҡытта Силәбе өлкәһе Һатҡы ҡалаһының ЮХХДИ хеҙмәте капитаны. Ҡатын иһә, ҡаланың 18-се мәктәбендә белем биреү менән бергә, урындағы телевидениеның башҡорт редакцияһында сығарылыш мөхәррире, диктор һәм хәбәрсе эшен дә алып бара. Аталарының алыҫ ергә барып эшләп ҡайтыуын аҙна һайын түҙемһеҙлек менән көтөп алалар, был көн барыһы өсөн дә ҙур байрам. Аяздың йөрөп эшләүенә ҡарамаҫтан, ғаилә ҡалала уҙған барлыҡ үҙешмәкәр, спорт һәм мәҙәни конкурстарҙа ҡатнаша. “Нәргизәбеҙ йыр-моңға тартылһа, Айгизәкәй, саңғысы һәм йүгерек атаһына оҡшарға тырышып, киләсәктә спортсы булырға хыяллана. Ирем көрәшсе лә, бик күп хәрби ярыш еңеүсеһе, сәләмәт тормош алып бара. Бынан тыш, полиция уҙғарған барлыҡ мәҙәни сараларҙа ла әүҙем ҡатнаша”, – тип ғорурланып һөйләй Гөлшат. Ныҡлы никах ептәрен, рухи һәм әхлаҡи ҡиммәттәр тураһында төшөнсәләрҙе иң тәүге урынға ҡуйған Күскилдиндар 2012 йылда Ишембайҙың “Йәш ғаилә” ҡала конкурсында гран-при яулай, артабан республика күләмендә “Ғаилә традицияларын һаҡлаған өсөн” номинацияһында еңеп сыға.\nКүскилдиндарҙың тағы бер яратҡан шөғөлө бар: улар – оҫта мәжлес ойоштороусы. Һәр табындың биҙәге булған ирле-ҡатынға берәү, тамада булырға кәрәк һеҙгә, тип кәңәш итә. Дәрттәре ташып торған, бар нәмәгә лә өлгөр Гөлшат менән Аяз күп уйлап тормай, аппаратура һатып ала һәм был өлкәлә лә уңышҡа өлгәшә. Бынан тыш, Башҡортостандың барлыҡ иҫтәлекле урындары, тәбиғәт һәйкәлдәре, бүтән төбәктәр буйлап сәйәхәт итеү – ғаиләнең матур йолаларының береһе.\nТормошта ҡуйылған маҡсаттарға ирешеү өсөн ныҡлы ихтыяр көсө, тырышлыҡ, ныҡышлыҡ кәрәк. Ә Күскилдиндарҙың икеһенә лә бындай сифаттар хас, тағы ир менән ҡатындың бер-береһенә ҡарата оло мөхәббәтен, ышанысын һәм ихтирамын да ҡушып ебәрһәң, ул саҡта татыу, бәхетле, өлгөлө ғаилә серенә төшөнәһең.\nСығыу ваҡыты 13-05-2016, 11:34 | Ҡаранылар: 1520\nИке тәкә башы бер ҡаҙанға һыя!


Заман ҡаҙаныштары–медицина өлкәһендә | ГТРК «Башкортостан» — Новости Уфы и РБ\nЗаман ҡаҙаныштары–медицина өлкәһендә\n14 марта 2016 — 15:39\nӨфөлә атеросклерозды дауалау буйынса уникаль операциялар үтте. Яңы алымды Башҡортостан табиптары Ҡарасай-Черкес республикаһынан килгән хирург ярҙамында үҙләштерҙе. Ҡан тамырҙары стеналарында зарарлы матдәләр, холестерин йыйылып, уның тарайыуы, йәғни атеросклероз мәкерле һәм үлемесле сирҙәрҙең береһе. Ауырыу тәүҙә үҙен бөтөнләй һиҙҙермәй һәм күп кешенең ғүмерен өҙә. Уны тик операция ярҙамында ғына дауаларға мөмкин. Ошо йүнәлеш буйынса беҙҙең республика табиптары Рәсәйҙең башҡа төбәктәре менән тығыҙ хеҙмәттәшлектә эш алып бара. Ҡарасай-Черкес республикаһынан махсус саҡырылған медицина фәндәре докторы Марат Темрезов Башҡорт дәүләт медицина университеты клиникаһы табиптары менән берлектә ауыр хәлдәге өс пациентҡа операция планлаштырған. Уларға аяҡ ҡан тамырҙарының атеросклерозы диагнозы ҡуйылған.Ғәҙәттәгесә, атеросклероздан өлкән йәштәге ирҙәр яфалана. Операция өҫтәлендә ятҡан пациент та, 70 йәшен уҙған ир. Уға янбаш тәңгәлендәге ҡан тамыры аша операция яһала. Уның барышын пациент та, табиптар ҙа экрандарҙан күҙәтә. Медицина өлкәһендәге яңы асыш – “стент” әле Рәсәйҙең бер-нисә алдынғы клиникаларында ғына ҡулланыла.Был стент – цилиндр формаһында махсус әҙерләнгән металл көпшә. Ул һығылмалы, нисек әйләндерһәң дә, бөкләһәң дә һынмаясаҡ. Шуға ла тап уны тубыҡ аҫтындағы ауырыу ҡан тамырына индереп ҡуялар.Тәүҙә хирургтар ҡан тамырын барлыҡҡа килгән йөйҙән таҙарта, аҙаҡ имплантты урынлаштыра. Тимер көпшә ҡан тамырының тарайыуын туҡтата. Һөҙөмтәлә йәшәүгә өмөтө лә ҡалмаған пациент, операциянан һуң икенсе көндө үк яңынан аяҡҡа баҫа.


Бөгөн Өфөнөң Ленин урамынан үтеүселәр күңелле тамашаның шаһитына әйләнде\nУрам буйлап йөҙҙән ашыу матур итеп биҙәлгән коляскалар үтте. 7-се тапҡыр ойошторолған «Коляскалар парады» быйыл «Башҡортостан» концерт залынан башланып Яҡутов паркында концерт менән тамамланды.\nКоляскалар парады ысын мәғәнәһендә ғаилә байрамы. Тик сарала ата-әсәләр генә ҡатнашып ҡалмай. Ғаилә усағында йыйылыр өсөн баш ҡалаға төрлө тарафтарҙан олатай-өләсәйҙәр ҙә ашыҡҡан. Мәҫәлән Гөлнара Нәбиуллина Мәсетленән ҡыҙын тыуған көнө менән ҡотларға һәм ейәненә «Беҙ банда» тигән иң күп ағзанан торған команда номинацияһында еңеү яулашырға килгән.\nГөлнара Нәбиуллина, ҡатнашыусы: «Ҡыҙым әйткәйне, «Әсәй әйҙә кил, ҡоҙалар ҙа була тигәс һис тә аптырап тормай баш ҡалаға юлландым. Бында шул тиклем күңелле, ойоштороусоларға ҙур рәхмәт әйтке килә...»\nҒәҙәттәгесә ҡатнашыусылар фантазияһы шаҡ ҡатыра. Коляскаларҙы әйтерһең дә билдәле мода йорттары етештергән. Пони, бәләкәй самолет, корап, Мәскәй әбей йорто-төрлөлөктән, матурлыҡтан күҙҙәр ҡамаша. Бөтә идеяларҙы ата-әсәләр үҙҙәре тормошҡа ашырған.\nЮлиә Латипова, ҡатнашыусы: «Беҙ Парижға барып Эйфель башняһын күрергә хыялланабыҙ, шуға ла колясканы ошолай итеп биҙәргә булдыҡ. Идея минеке, эште тормош иптәшем башҡарҙы. Парадта икенсе тапҡыр ҡатнашабыҙ...»\nБыйылғы кескәйҙәр транспорты парады сиктәрендә ҡала урамдары буйлап 100-ҙән ашыу үҙенсәлекле экипаж үтте. Улар араһында тәүге тапҡыр мөмкинлектәре сикләнгән балалар ҙа ҡатнашты. Улар «Халыҡ фронты» башланғысы менән сығыш яһаны.\nИң мөһиме мөмкинлектәре сикле балалар тиҫтерҙәре менән аралашты, яңы таныштар тапты. Был рәүешле ысынлап сиктәр юҡҡа сыҡты.\nПарадта бәләкәстәр үҙҙәрен шулай уҡ алып барыусы йә хәбәрсе ролендә һынап ҡарай алды. Хеҙмәткәребеҙ Ева Василевская сарала телеканалдың яңылыҡтар студияһын һынландырған коляска менән ҡатнашты.\nКоляскалар парады йылдан-йыл төрлөләнә, матурая. Ҡатнашыусыларҙың оҫталығы арта, яңынан-яңы идеялар барлыҡҡа килә. Бөгөн мәҫәлән Ҡырмыҫҡалынан килгән Миңлеәхмәтовтар ижады бөтәһен дә хайран ҡалдырҙы. Ғаилә быйыл әҙәбиәт йылы икәнен иҫтә тотоп кинйәләренең коляскаһын Александр Пушкиндың әкиәте стилендә биҙәгән.\nЛуиза Миңлеәхмәтова, ҡатнашыусы: «Тормош иптәшем александр Пушкин, кесе улыбыҙ бесәй, урта малайыбыҙ Кащей, ҡыҙыбыҙ Русалка, ә мин Мәсекәй әбей. Конкурсҡа ай ярым алдан әҙерләнә башланыҡ, костюмдар тектек, колясканы биҙәнек. Шиғырҙар ҙа ятланыҡ!»\nӘйткәндәй гран-приға тап ошо Лукоморье имәне лайыҡ булды. Еңеүселәр тағы ла 7 номинацияла билдәләнде. Улар араһында «Сиктәрһеҙ донъя», «Ҙур ғаилә», велосипедтар, спортсы балалар категориялары бар. Бөтә еңеүселәр ҙә яҡшы кәйефтән тыш иҫтәлекле бүләктәр алды.


Ауыр хәлгә дусар булып, меңдәрсә кешеләр янында үҙен бер кемгә лә кәрәкмәгән итеп һиҙгән ҡатын-ҡыҙҙы йылы ҡанат аҫтына алырға әҙер йорт бар Өфө ҡалаһында.\nАуыр хәлгә дусар булып, меңдәрсә кешеләр янында үҙен бер кемгә лә кәрәкмәгән итеп һиҙгән ҡатын-ҡыҙҙы йылы ҡанат аҫтына алырға әҙер йорт бар Өфө ҡалаһында. Республика «Ғаилә» ресурс үҙәге дәүләт бюджет учреждениеһында эшләп килгән «Әсә һәм бала» бүлексәһе тураһында һүҙебеҙ. Был йортта донъяла япа-яңғыҙ ҡалған, һынауҙарҙы күтәргәндә юғалып ҡалған, быуыны нығынып етмәгәнлектән бөгөлөп төшкән ҡатын-ҡыҙҙарға дөрөҫ юлға кире ҡайтырға, тормош упҡынынан сығырға ярҙам итәләр.\nБер-бер артлы килгән ҡаты һынауҙарҙан сабыр ҡанаттары шартлап һынғанда, ғәҙеллеккә ышанысы тамам һүнеп, йәндә һуңғы тамсы өмөт ҡалмағанда шаҡый гүзәл зат был йорт ишеген. Ғаиләлә йәберләнеүҙәргә, туҡмалыуҙарға артабан сыҙамайынса, балаларын етәкләп сығып киткән йәки ире менән айырылышыу ғазабынан йөрәк көсө бөткән, иң хәсрәтле мәлдәрендә япа-яңғыҙ ҡалып, тормоштан төңөлгән ҡатындар, ҡанһыҙлыҡ менән осрашыуҙан йәне теткеләнеп, үҙ-үҙенә ҡул һалыр хәлгә еткән йәш ҡыҙҙар, йөклө ҡатындар ҙа һыйыныу таба бында.\nБүлек етәксеһе, социаль хеҙмәткәр, юрист, психолог һәр бер ҡатын-ҡыҙ менән ғәйәт оло айырым эш алып бара. Мәҫәлән, кәрәк икән, документтары тәртипкә килтерелә, дәғүә ҡағыҙҙары, ғаризалар әҙерләнә, ойошмаларҙа, хоҡуҡ һаҡлау органдарында, судтарҙа уның мәнфәғәттәре яҡлана. Үҙенә ҡулай эш табыу, сабыйҙары булһа, уларҙы урынлаштырыу хәстәрлеген күрәләр, ҡаҡшаған һаулығын, сарпаҡланған күңелен бөтәйтеүгә көс һалалар. Тән йәрәхәттәре уңалған, йән яралары имләнгән гүзәл затҡа әкренләп кенә йәшәү ғәме ҡайта, үҙенә ышанысы нығына.\nБыл үҙәктә ҡатын-ҡыҙҙарға ваҡытлыса йәшәү, балалары менән аралашыу өсөн яҡты йылы бүлмәләр йыһазландырылған, уңайлы шарттар тыуҙырылған. Бында улар ике айға тиклем йәшәй ала.\nҠатын-ҡыҙҙар үҙҙәре килә\nалмаһа, эш көндәрендә 8 сәғәт 30 минуттан 20 сәғәткә тиклем 8 (347) 286-02-53 телефонына, live:womendom скайбына шылтырата ала. Шулай уҡ үҙҙәре теләгән ваҡытта womendom@mail.ru адресы буйынса яҙа, www.семьярб.рф порталында белгестәргә һорауҙар ҡалдыра ала.\n2017 йылғы эш һөҙөмтәләре буйынса ҡатын-ҡыҙҙарға ярҙам итеү бүлегенә, ғөмүмән, ғаилә-ара мөнәсәбәттәре ҡаҡшаған, йәшәү сығанаҡтары булмаған, психологик, хоҡуҡи ярҙамға мохтаж 1792 кеше мөрәжәғәт иткән. 40 ҡатын-ҡыҙға, 50-нән ашыу балаға стационар шарттарында социаль ярҙам күрһәтелгән. Ярҙам кәрәк ҡатын-ҡыҙҙарға төп талап – тормош ауырлыҡтарын еңергә теләк булыу.\n«Ғаилә» Республика ресурс үҙәгенең адресы: Өфө ҡалаһы, СССР-ҙың 50 йыллығы урамы, 27-се йорт, 1-се корпус.


Башҡортостанда дәүләт хеҙмәтенә кандидаттарға талаптар йомшартыла // Сәйәсәт | новости башинформ.рф\nБашҡортостанда дәүләт хеҙмәтенә кандидаттарға талаптар йомшартыла\n14:48, 23 января 2018 Сәйәсәт\nБашҡортостанда дәүләт хеҙмәтенә кандидаттарға талаптар йомшартыла Фото: Олег Яровиков\nӨФӨ, 2018 йыл, 23 ғинуар. /«Башинформ» мәғлүмәт агентлығы, Ғәлиә Нәбиева/.\nБашҡортостанда дәүләт гражданлыҡ һәм муниципаль хеҙмәт вазифаларын биләү өсөн дәүләт хеҙмәте йәки һөнәр буйынса эш стажына талаптарҙы йомшартыу күҙаллана. 25 ғинуарҙа Башҡортостан Дәүләт Йыйылышының пленар ултырышында депутаттар ике закон проектын ҡарарға ниәтләй.\nУҙған йылдың октябрь айында дәүләт башлығы федераль дәүләт гражданлыҡ хеҙмәте вазифалары өсөн талаптарҙы йомшартты. Ошоға оҡшаш үҙгәрештәр төбәк кимәлендә ҡабул ителә, тип асыҡлыҡ индерҙеләр парламенттың матбуғат хеҙмәтендә.\nҮҙгәрештәр стаж буйынса түбәндәге талаптарҙы билдәләүҙе күҙ уңында тота. Дәүләт гражданлыҡ хеҙмәтендәге юғары вазифалар өсөн — дәүләт гражданлыҡ йәки муниципаль хеҙмәт йәки һөнәр буйынса дүрт йылдан кәм булмаған эш стажы (бынан алда алты йәки ете йыл ине). Төп вазифалар өсөн — дәүләт гражданлыҡ йәки муниципаль хеҙмәт йәки һөнәр буйынса ике йылдан кәм булмаған эш стажы (бынан алда дүрт йәки биш йыл булды). Әйҙәүсе, өлкән һәм бәләкәй вазифалар өсөн стажға талаптар юҡ. Муниципаль хеҙмәт өсөн дә шундай уҡ үҙгәрештәр ҡаралған.\n«Дәүләт гражданлыҡ һәм муниципаль хеҙмәт өлкәһендәге ҡаты сикләүҙәрҙе иҫәпкә алып, лайыҡлы кандидатураларҙы һайлап алыу көндән-көн ҡатмарлаша. Айырыуса был вазифаларҙың юғары һәм төп төркөмдәренә ҡағыла, — тип аңлатма бирҙе Башҡортостандың Дәүләт Йыйылышы рәйесе Константин Толкачев. — Йыш ҡына шулай була: кеше һөнәри сифаттары буйынса бөтә яҡлап та әлеге вазифаға тап килә, ләкин формаль сәбәптәр арҡаһында уға тәғәйенләнә алмай. Һөҙөмтәлә административ сектор юғары квалификациялы етәкселәрҙе һәм белгестәрҙе юғалта».\nТөбәк парламенты спикеры һүҙҙәренсә, яңы кадрҙар алыуға бәйле ҡатмарлыҡтар ҙа шуға бәйле. Дәүләт йәки муниципаль хеҙмәттә эшләү өсөн йәштәрҙең ошо өлкәлә эш тәжрибәһе булырға тейеш. Стаж буйынса талаптарҙың йомшартылыуы кадрҙарҙы яңыртырға, дәүләт һәм муниципаль идара итеү өлкәһенә һәләтле юристарҙы, иҡтисадсыларҙы, IT-технологтарҙы һәм башҡа белгестәрҙе йәлеп итергә мөмкин бирә.\nТеги: дәүләт хеҙмәте, ҡануниәт


Байрам өҫтәле күпмегә төшәсәк - GTRK.TV — Новости Уфы и РБ\nРәсәй банкының баһалауы буйынса, йыл аҙағына тиклем инфляцияның 0,2-0,4 процентҡа артыуы ихтимал. Төркиәгә ҡарата индерелгән эмбаргоның инфляцияға йоғонтоһо әллә ни ҙур булмаясаҡ. Үҙәк банктың матбуғат хеҙмәте хәбәр итеүенсә, ҡайһы бер баҙарҙарҙа был илдән индереү тыйылған аҙыҡ-түлектең өлөшө ҙур. Йыл аҙағында, ғәҙәттәгесә, аҙыҡ-түлеккә хаҡтар арта. Шуға ла яңы йыл — ғаилә бюджетына ҡиммәткә төшә. Ҡайһы бер хужабикәләр әле үк сауҙа нөктәләренә сығып хаҡтарҙы самалай. Яңы йылға тиклем өс аҙна бар, ә хужабикәләр аҙыҡ-түлек һатып ала башлаған да инде. Үткән йыл менән сағыштырғанда емеш-еләк ҡыйбатыраҡ, ти Земфира Ғәскәрова. Хаҡтар тешләшһә лә, йылына бер килгән байрамға халыҡ төплө әҙерләнә. Йыл аҙағы етештереүселәргә өҫтәмә килем алыу өсөн ҡулай мәл. Сауҙа нөктәләре, магазиндар төрлө акциялар үткәреп күберәк һатып алыусыларҙы йәлеп итергә тырыша. Донъя иҡтисадындағы хәлдәр аҙыҡ-түлек баҙарына үҙгәреш индерҙе, әлбиттә. Әммә йыл аҙағына тиклем хаҡтар күтәрелеүе күҙәтелмәй, киреһенсә, төшәсәк, тип белдерә магазин хеҙмәткәрҙәре. Артабан магазин кәштәләренә күҙ һалабыҙ. Яһалма шыршылар 79 һумдан 1000 һумға тиклем, уға биҙәүестәр 50-нән 200 һум тирәһе, яһалма ялтырауыҡтар 3 һум 50 тиндән башлана. Киләһе йылдың символы – маймыл уйынсығын мәҫәлән, 604 һумға һатып алырға мөмкин. Емеш-еләк, йәшелсәгә килгәндә, ҡыярҙың килограмы – 130, помидор – 120 һум, алма сортына ҡарап, 60 һумдан 120-гә тиклем, банан -70 һум. Яңы йылдың өҫтәлендә байрамды билдәләүсе төп емеш – ул мандариндар. Быға тиклем улар Төркиәнән индерелһә, һуңғы сәйәси ваҡиғаларҙы күҙ уңында тотоп, ай аҙағына тиклем был илдең емеш-еләктәре магазин кәштәләренән юғалыуы ихтимал. Әммә ҡурҡырға кәрәкмәй. Марокконан индерелгән мандариндар һатып алыусыларҙың ихтыяжын тулыһынса ҡәнәғәтләндерәсәк. Һәр өҫтәлдең батшаһы булған икмәккә хаҡтар киләһе йылдан 20 процентҡа күтәрелә, тип белдерә Рәсәй ауыл хужалығы министрлығы. Әле был продуктҡа уртаса хаҡ 20-30 һум. Ҡамыр ашамлыҡтарын үҙҙәре етештерәләрҙә был хаҡ тағы ла арзаныраҡ. Яңы йыл ниндәй “хаҡтар” менән килерен көтөргә оҙаҡ ҡалманы. Төрлө өлкәне алып ҡараһаң да, хаҡтар бер кимәлдә генә тормай һәм күпселек осраҡта улар өҫкә үрмәләй.


Батыр үлмәй, даны һүнмәй\n22 Февраль 2019, 13:57\nГвардия рядовойы Александр Матросов үҙенең үлемһеҙ батырлығын ҡылған иҫтәлекле утлы көнгә 76 йыл тула.\nЛегендар геройҙың биографияһына байҡау яһайыҡ.\nАлександр Матвеевич Матросов 1924 йылда Днепропетровск ҡалаһында тыуған. Бәләкәйҙән етем ҡалып, 1935-1940 йылдарҙа Ульяновск өлкәһенең Ивановка ауылындағы балалар йортонда, унан һуң 1941 йылдың апреленән Өфө балалар хеҙмәт колонияһында тәрбиәләнгән. 1942 йылдың сентябрендә ошо уҡ колониянан Ҡыҙыл Армия сафтарына саҡырылып, Краснохолмск хәрби-пехота училищеһына ебәрелгән. Бер айҙан һуң курсанттарҙың марш ротаһы составында уҡсы-автоматсы Александр Матросов үҙ теләге менән фронтҡа киткән.\nСталинград янында ҙур еңеүҙән һуң Ҡыҙыл Армия илбаҫарҙарҙы юҡ итеүен һәм көнбайышҡа ҡыҫырыҡлауын дауам иткән. Хәрюби операциялар Баренц диңгеҙенән Ҡара диңгеҙгә тиклем алып барылған. Калинин фронтының бер участогында Псков янындағы бәләкәй генә Чернушка ауылы фашисттарҙың терәк пунктына әйләнгән. Разведка мәғлүмәттәре буйынса ул һаҡланыу ҡоролмалары менән уратып алынған “ҡаты сәсләүек” була. Алда ҡотосҡос ауыр алыш көтә.\nОшо һөжүм алдынан уҡсылар батальоны яугирҙәре махсус йыйылыш үткәрә. Унда алда торған хәрби бурысты мөмкин тиклем яҡшыраҡ үтәү мәсьәләһе ҡуйыла. Чернушка ауылын алғандан һуң иҫән ҡалған яугирҙәрҙең күңелендә Александр Матросовтың “Ҡулдарым ҡорал тотҡанда, йөрәгем типкәндә фашисттар менән һуғышасаҡмын”, тигән һүҙҙәре уйылып ҡалған.\nУл үҙенең антына тоғролоғон һаҡлаған.\n...Чернушка ауылы өсөн алыш йә тынып торған, йә яңы көс менән күтәрелгән. Гвардиясылар дошмандың бер нисә дзотын ҡаплаған. Әммә иң хәйләкәрҙәре, ҡалҡыулыҡ артында күренеп торған Чернушка ауылын ярым түңәрәк итеп уратып алғандары ғына ҡала.\nНиһәйәт, автоматсылар төркөмө алғы планда торған дзоттарға гранаталар атып күбеһен сафтан сығара. Шулай ҙа дошмандың үҙәк ут нөктәһе амбразураһынан пулемет батальон флангтарын утҡа тотоуын дауам итә.\nКомандир дзотты баҫтырыу өсөн иң яҡшы алты автоматсыны билдәләй, ләкин улар барып етә алмай — пулемет уты уларҙы аяҡтан йыға.\n— Миңә рөхсәт итегеҙ, — ти Матросов. Тиҫтәләрсә яугир уның артынан эйәрә. Бына тағын пулемет ут яуҙыра. Матросов ергә һыйынып хәрәкәтләнеүен дауам итә. Дошмандың ут нөктәһе яҡында ғына. Шул саҡ Александр теҙләнә лә, бер-бер артлы ике гранатаһын пулемет амбразураһына ташлай. Тынлыҡ урынлаша. Бер нисә секунд эсендә Матросов алға бер нисә аҙым яһарға өлгөрә. Бына амбразураның үлемесле “ауыҙы”. Ул яңынан ут сәсә башлағас, гвардеец Матросов ерҙән күтәрелә лә ут бөркөп торған пулемет дзотын күкрәге менән ҡаплай.\nЯу яланында “Ура!” ауаздары яңғырай. Бына шулай Александрҙың хәрби иптәштәре хәл иткес һөжүмгә күсә. Ләкин Александр уларҙы күрмәй ҙә, ишетмәй ҙә инде. Яуҙаштары батыр яугир янына килеп аны һаҡлыҡ менән генә ҡар өҫтөнә ҡуялар. Уҡсылар дивизияһының сәйәси бүлеге хеҙмәткәре капитан И. Ноздрачев ергә теҙләнеп Матросовтың гимнастерка кеҫәһенән комсомол билетын ала. уны асып эре хәрефтәр менән: ”Дошмандың ут нөктәһен ҡапланы. Батырлыҡ күрһәтте” тип яҙып ҡуя.\nГеройға ни бары 19 йәш була. Ул 1943 йылдың 23 февралендә, Ҡыҙыл Армияның 25 йыллығы көнөндә һәләк була.\n1943 йылдың 19 июнендә Александр Матросовҡа үлгәндән һуң Советтар Союзы Геройы исеме бирелә. И. В. Сталин приказы нигеҙендә ҡыйыу һалдат 254-се гвардия полкының беренсе ротаһы исемлегенә мәңгегә яҙыла. Был полк батыр яугирҙың исеме менән атала.\n“Иптәш Матросовтың бөйөк батырлығы Ҡыҙыл Армияның барлыҡ яугирҙәре өсөн дә хәрби фиҙаҡәрлек өлгөһө булып хеҙмәт итергә тейеш”, тип билдәләнә был приказда.\nБөйөк Ватан һуғышы осоронда 300-гә яҡын яугир Александр Матросовтың батырлығын ҡабатлаған. Миәкә районы егете Миңлеғәли Ғөбәйҙуллин Ҡыҙыл Армия офицерҙарынан беренсе булып амбразураға ҡаплана.\nСоветтар Союзы Геройҙары Александр Матросов менән Миңлеғәли Ғөбәйҙуллиндың батырлығы хөрмәтенә Ағиҙел йылғаһының бейек ярында Еңеү паркында яҡташтарыбыҙҙың ауыр һуғыш йылдарындағы батырлығын кәүҙәләндергән һәйкәл ҡуйылған. Батырҙар үлмәй, халыҡ хәтерендә мәңге йәшәй.


Яңы быуатты алтын итерҙәй мөмкинлектәребеҙ бармы? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Яңы быуатты алтын итерҙәй мөмкинлектәребеҙ бармы?\nТөбәк етәксеһе Радий Хәбиров республиканың 100 йыллығы уңайынан Инстаграмдағы аккаунтында халыҡҡа мөрәжәғәт итте.\n“Башҡортостан – илебеҙҙә республика статусы алған беренсе төбәк. Асылда Рәсәй федерализмы беҙҙән башланған. Әйҙәгеҙ, үткән йөҙйыллыҡ менән генә сикләнеп ҡалмайыҡ, ә артабанғы дәүерҙә республиканың ниндәй була алыры хаҡында уйлайыҡ. Был быуатты алтын итерлек мөмкинлектәребеҙ бармы?\nЭйе, бар. Беҙҙең сәнәғәт һәм кадрҙар ҡеүәте киләсәктең һанлы иҡтисадына ынтылыш яһау мөмкинлеген бирә. “Башнефть” күләмендәге йөҙҙәрсә предприятие булдырырға хәлебеҙҙән килә. Беҙ мәғарифты Гарвард һәм Йель профессорҙары БДУ-ның вакансиялар битенә инеп ҡарарлыҡ кимәлгә еткерә алабыҙ.\nКемдер мине хыялға бирелеүсән тип әйтер һәм хаҡлы булыр. Һәм мин барығыҙға ла хыялланып йәшәргә, киләсәк тураһында уйларға тәҡдим итәм, юғиһә үткәндәрҙә мәңгегә ҡаласаҡбыҙ. Ә инде киләсәк образы күҙаллана башлаһа, әйҙәгеҙ, еңдәрҙе һыҙғанып иң ҡыйыу идеяларҙы бергәләп тормошҡа ашыра башлайыҡ. Беҙҙең барыһы ла килеп сығасаҡ”.


Уңғанлыҡ менән алдыралар » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эшҡыуар » Уңғанлыҡ менән алдыралар\nУңғанлыҡ менән алдыралар 10.05.2017 // Эшҡыуар\nСаҡмағош районының сәсеүҙе тәүгеләрҙән башлауына, урып йыйыуҙы беренселәрҙән булып тамамлауына күнегеп тә бөтөлгән инде. Быға һис тә ғәжәпләнәһе түгел – төбәктең агросәнәғәт комплексы республикала иң ҡеүәтлеләрҙән һанала, уның ауыл хужалығы предприятиелары финанс-иҡтисади мөмкинлектәре буйынса етештереүҙе рентабелле итеү, социаль-көнкүреш мәсьәләләрен уңышлы хәл итеү һәләтенә эйә.\nБыйыл да яҙғы сәсеү ҙур ойошҡанлыҡ менән бара. Ауыл эшсәндәренә 87 мең гектарҙан ашыу майҙанда һабан эштәрен башҡарыу бурысы ҡуйылған. Техника һәр ерҙә көйлө эшләй, сәсеү орлоҡтарының байтаҡ өлөшөн элиталы, I һәм II репродукциялылары тәшкил итә. Яғыулыҡ-майлау материалдары хатта урып йыйыу эштәрен тамамларлыҡ күләмдә тупланған. Ауыл хужалығы предприятиеларының залог базаһы ныҡ булыуы уларға банк кредиттарынан иркен файҙаланырға мөмкинлек бирә, шуға ла техника яңыртыуға ла күпләп аҡса тотоналар.\nЛенин исемендәге ауыл хужалығы кооперативы эшсәндәре лә яҙғы сәсеүгә һәйбәт әҙерләнгән. Быға йәмғиәт баҫыуҙарында үҙебеҙ ҙә инандыҡ.\n– Йыл һайын башҡара торған эшебеҙ инде, күнегелгән бит. Әммә һуңғы йылдарҙа ер эшкәртеү, сәсеү эштәрен сифатлы итеп үткәреүгә талап көсәйҙе. Шуға күрә беҙ ҙә бурысыбыҙға яуаплы ҡарайбыҙ, – ти механизатор Камил Фәйрүзов.\nХужалыҡтың биш мең гектар һөрөнтө ере бар, пай ерҙәрен дә уңышлы ҡулланалар. Бында йыл һайын мул итеп игенен дә йыйып алалар, күпләп мал аҫрап, уның юғары продуктлылығына ла өлгәшәләр. Көҙ ужым культуралары бер меңдән ашыу гектар майҙанда сәселгән. Йәмғиәт рәйесе, Башҡортостандың атҡаҙанған ауыл хужалығы хеҙмәткәре Илфир Зарипов белдереүенсә, ужым культуралары яҡшы ҡышлаған, шулай ҙа 300-гә яҡын гектарҙа ҡабаттан сәсеү талап ителә икән. Сәсеүгә төшкәнсе баҫыуҙарҙа дым ҡаплатылып, туҡландырылған. Шөкөр, йәмғиәттә минераль ашламаларға ҡытлыҡ һис булғаны юҡ. Ауыл эшсәндәре 590 гектарҙа бойҙай, 600 гектарҙа арпа, бынан тыш һоло, борсаҡ, кукуруз, рапс, бер һәм күп йыллыҡ үләндәр сәсеү ниәте менән йәшәй. Яҙғы баҫыу эштәренә заманса һәм ҡеүәтле ауыл хужалығы техникаһы йәлеп ителгән, сәсеү комплекстары, агрегаттар һынатмаясаҡ, ти белгестәр. Әйткәндәй, паркты яңы машиналар менән тулыландырыу бында һис ҡасан туҡтағаны юҡ. Мәҫәлән, һуңғы өс йылда 15 миллион һумлыҡ техника һатып алғандар.\n– Ауыл хужалығы етештереүендә эшләүселәрҙең генә түгел, бюджет хеҙмәткәрҙәре һәм пенсионерҙарҙың да иген, мал аҙығына булған ихтыяжын ҡәнәғәтләндерәбеҙ. Ғөмүмән, был мәсьәләлә сикләү юҡ. Сәсеүҙә ҡатнашыусыларҙы ике тапҡыр туҡландырабыҙ. Норманы арттырып үтәүселәргә өҫтәмә түләүҙәр ҙә ҡаралған, – ти хужалыҡ рәйесе Илфир Әнғәм улы Зарипов. – Тырыш, уңған кешеләрҙе хөрмәт итмәү мөмкин түгел.\nПредприятиела дүрт ауылдан йәмғеһе 115 кеше эш менән мәшғүл, ҡыҙыу миҙгелдә уларҙың һаны бермә-бер арта. Бынан тыш, 85-се һөнәрселек училищеһынан баҫыу эштәренә егеттәр ҙә йәлеп ителә икән. Йәштәр көҙгө уңышты йыйып алғансы баҫыуҙарҙа тир түгә, бер ыңғайҙан эш тәжрибәһе туплап, финанс хәлен дә яҡшырта. Шуныһы мөһим: көҙ армия сафына алынған егеттәрҙең күбеһе аҙаҡ был хужалыҡҡа уңайлы килешеү нигеҙендә эшкә ҡайта, финанс ярҙамы ала. Бында юғары һәм махсус урта белемле белгестәргә ҡытлыҡ юҡ, ололарға алмашҡа йәштәр бар, улар ҙур ихласлыҡ менән эшкә килә. Етәкселек тарафынан йәштәргә, яңы эшкә килгән белгестәргә һәр яҡлап ярҙам күрһәтелә. Мәҫәлән, йәштәрҙе ауылда ҡалдырыу маҡсатында, хужалыҡ бер нисә йорт та һалып биргән, бындай яҡлау әле лә дауам итә. Ауылдарҙа хатта тотош яңы урамдар барлыҡҡа килгән.\nҠара-сыбар тоҡомло һыйыр малы үрсетеү буйынса йүнәлеш алып барған хужалыҡта әле 1400 баш һыйыр малы аҫрала, шуның 550-һен һауын һыйырҙары тәшкил итә. Көн һайын Бәләбәй һөт комбинатына 10 тоннаға яҡын аҡ тапшыралар. Һыйыр малынан тыш, йылҡы, һарыҡ үрсетәләр. Йәмғиәт йыл һайын тоҡомло 55 йәш тана һатып, ҡаҙнаны тулыландыра.\n– Крәҫтиәнгә мөмкинлек кенә бир, шул саҡта ул игенен дә мул итеп үҫтерә, итен-һөтөн дә күпләп етештерә ала. Шөкөр, беҙҙә эш яйға һалынған. Ринат Хамматов, Илһам Мансуров, Руслан Солтанов, Фәйрүзә Ҡоҙашева, Флүзә Латипова кеүек оҫталар булғанда колхоз тарҡалмаҫ, тип уйлайым, – ти йәмғиәт рәйесе Илфир Зарипов.\nБашҡортостандың атҡаҙанған ауыл хужалығы хеҙмәткәре Зәбир Фәнил улы Ғилемханов етәкселегендәге “Заря” ауыл хужалығы кооперативы төбәктә алдынғылар иҫәбендә, улар тәүгеләрҙән булып һабанға төшкән. Ауыл эшсәндәренә быйыл дүрт меңдән ашыу гектар майҙанда баҫыу эштәрен атҡарыу бурысы йөкмәтелгән. Сәсеүлектәрҙең 2100-ҙән ашыу гектарын иген һәм техник культуралар биләйәсәк. Мал аҙығы культуралары 2170 гектар майҙанда үҫтерелә. Әлеге көнгә 560 гектарҙа бойҙай сәселгән, шәкәр сөгөлдөрө 60 гектарҙа ултыртыласаҡ.\n– Яҙғы сәсеүгә ҙур әҙерлек менән килдек. Шөкөр, ер дымлы, шуға ла ошо ваҡытты маҡсатлы файҙаланып ҡалырға тырышабыҙ. Тәбиғәт шарттары тотҡарламаһа, эште тиҙ арала тамамларға иҫәп тотабыҙ, – ти хужалыҡ рәйесе Зәбир Фәнил улы. – Орлоҡ етерлек, яғыулыҡ-майлау материалдары тейешле күләмдә ҡайтарылған.\nБында минераль ашламаны ла сағыштырмаса мул индерәләр – һәр гектар ергә тәьҫирле матдәләр уртаса 50 килограмм тура килә.\nЙәмғиәт баҫыуҙарында бик күп яңы һәм заманса техника эшләй. Һуңғы өс йылда ғына, мәҫәлән, парк 25 миллион һумлыҡ техника менән байыған. Улар араһында иген һәм мал аҙығы әҙерләү комбайндары, төрлө маркалы тракторҙар, сәсеү һәм ер эшкәртеүсе машиналар бар.\nХужалыҡта йәмғеһе 115 кеше мәшғүл, етәкселек билдәләүенсә, уларҙың барыһы ла һыналған кадрҙар: малсылыҡта ла, үҫемлекселектә лә. Бында хеҙмәткәрҙәрҙе дәртләндереү эше яҡшы ҡуйылған, эш һөҙөмтәһенә ҡарап төрлө премиялар, социаль яҡлауҙар булдырылған. Шәхси ихатаһында мал аҫраусыларға бушлай бесән-һаламы бирелә, быҙау алыусылар ҙа бар. Йорт һалыусыларға ла яҡлау ҡаралған, техника менән дә ярҙам итәләр. Әле игенселәргә киләһе уңышҡа нигеҙ һалыуҙа 85-се һөнәрселек училищеһы студенттары ярҙам итә, бөгөн 15 егет ололар менән бер рәттән баҫыуҙарҙа хеҙмәт сынығыуы үтә.\n– Алдынғы механизаторҙар, Башҡортостандың атҡаҙанған ауыл хужалығы хеҙмәткәре Рафаэль Шаймөхәмәтов менән Ирек Латипов бөгөн күптәргә өлгө, шуға ла нәҡ уларҙың бригадаһына училищела белем алыусы егеттәрҙе беркеттек, – ти йәмғиәттең баш агрономы Азат Ғайсин. – Улар былай тырышлыҡ күрһәтә, ололарҙың кәңәштәренә ҡолаҡ һалып, киләсәктә үҙҙәрен игенсе итеп күрергә теләй.\nМалсылыҡты үҫтереүгә лә предприятие күп көс һала, үҙ аҡсаһын да файҙалана, банк кредиттарын да йәлеп итә. Әйткәндәй, бөтә һөтсөлөк фермаларына реконструкция үткәреп, биналар заманса йыһазландырылған, һөт, һыу үткәргестәр урынлаштырылған. Йәйге лагерҙар бөгөндән үк малды ҡаршыларға әҙер. Йәмғиәттең 1500 баш ҡара-сыбар тоҡомло һыйыр малы бар, әле 400-гә яҡынын һауалар. Әҙер продукцияны Саҡмағош һөт заводына тапшыралар. Һатыуҙан килгән табыш, нигеҙҙә, эш хаҡы түләүгә, ваҡ ремонт эштәренә, техника һатып алыуға китә.\nЕтәкселек яҙғы сәсеүҙә уңғанлыҡ күрһәткән игенселәр Фазыл Хәйретдиновты, Флүз Шакировты, Флорид Әмирхановты, Мират Ҡазыхановты, Мәсҡүт Зыяҡаевты, Хәйҙәр Дәүләтовты, Салауат Ғилвановты һәм башҡаларҙы маҡтап телгә алып, “нәҡ ошондай тырыштар менән генә юғары һөҙөмтәләргә өлгәшергә була”, ти.\nЫсынлап та, бөгөн ауыл производствоһы ана шундай кешеләрҙең уңғанлығы арҡаһында һүнмәй ҙә инде.\nРайон: Саҡмағош районы.


Филиә БИКМӨХӘМӘТОВА: “Бер нәмәгә ҡарамай, маҡсаттарыма ирешәсәкмен!” » "Йәшлек" гәзите\nГазета "Йәшлек" » Яңылыҡтар таҫмаһы » Филиә БИКМӨХӘМӘТОВА: “Бер нәмәгә ҡарамай, маҡсаттарыма ирешәсәкмен!”\nФилиә Наил ҡыҙы Бикмөхәмәтова булам. Бөрйән районының йәмле Ағиҙел буйында урынлашҡан Тимер ауылы һылыуымын. Миңә 21 йәш. М. Аҡмулла исемендәге Башҡорт дәүләт педагогия университетының башҡорт филологияһы факультетын тамамланым. Әле, уҡыуымды дауам итеп, ситтән тороп магистратурала белем алам. Ғафури районының Красноусол башҡорт гимназияһында эшләйем.\nКүңел булғанда, илһам килгәндә шиғыр һәм төрлө темаға мәҡәлә- ләр яҙыу менән мәшғүлмен. Гимназияла уҡыусылар өсөн “Илһам” түңәрәген алып барам. Буш ваҡытта башҡорт бейеүҙәрен өйрәнәм һәм киләсәктә “Байыҡ” конкурсында ҡатнашырға теләйем.\nИң ҙур хыялым: атай-әсәйем, туғандарым миңә ҡарап һоҡланһын һәм ғорурланһын. Үҙ эшемде асырға, һөйгәнемә кейәүгә сығып, бәхетле ғаилә ҡороп, һау-сәләмәт, киләсәктә илебеҙгә кәрәкле балалар үҫтерергә теләйем. Бер нәмәгә ҡарамай, маҡсаттарыма ирешәсәкмен!\nСығыу ваҡыты 18-03-2016, 13:56 | Ҡаранылар: 1187\n"Кешенең тышҡы ҡиәфәте генә түгел, күңеле лә матур булырға тейеш"\n“Иң ҙур хыялым – донъя буйлап сәйәхәт итеү”


Балаларҙы ғына түгел, өлкәндәрҙе лә ғаилә тәрбиәһенә алырға мөмкин\nОло йәштәгеләрҙе һәм инвалидтарҙы ғаиләгә алыу социаль хеҙмәтләндереү йорттарына булған сиратты кәметәсәк. Был хаҡта бөгөн Республика Хөкүмәт йортонда Президиум ултырышында билдәләнде. Социаль ярҙамға Башҡортостанда ғүмер итеүсе 65 йәште уҙған һәм сәләмәтлегенә бәйле үҙен-үҙе ҡарай алмаған өлкәндәр һәм инвалидтар дәғүә итә ала.\nСоциаль хеҙмәтләндереү үҙәктәрендә яҡынса меңдән ашыу кеше йәшәй, ә мохтаждар һаны байтаҡ. Төбәктә 900 меңдән ашыу пенсионер иҫәпләнә, уларҙың һәр бишенсеһенә ярҙам талап ителә. Ҡарттарҙы ҡарарға теләүселәрҙән ғаризалар ҡабул итеү, ололарҙы урынлаштырыу мәсьәләләре менән республика социаль хеҙмәтләндереү үҙәктәре, опека һәм попечителлек органдары шөғөлләнәсәк. Программа буйынса ғаиләгә дәүләт ҡаҙнаһынан ай һайын аҡса түләнә.\nОло йәштәге кеше менән уны тәрбиәгә алыусылар араһында туғанлыҡ булмаҫҡа тейеш. Шулай уҡ хөкөм ителгән, эсергә яратҡан, наркотик матдәләр ҡулланған, психик сирлеләр проектта ҡатнаша алмай. Быға тиклем бергә йәшәүселәр ҙә социаль программанан ситтә ҡала. Проект ғүмер көҙөн кисереүселәрҙең йәшәү шарттарын яҡшыртыр, яңғыҙлыҡтан ҡотҡарыр, уларға тейешле иғтибар бүленер тип күҙаллана. Бындай ғаиләләрҙең эшмәкәрлеге даими контролдә тотола. Быйыл 24 кешене ғаиләгә урынлаштырыу күҙаллана.


Хәбәрҙәр: 4 шарт үтәлгән хәлдә, Британия ЕС-та ҡалыуы ихтимал.\n4 шарт үтәлгән хәлдә, Британия ЕС-та ҡалыуы ихтимал.\nҺорау: Британия премьеры 2017 йыл аҙағына ҡәҙәр Британияны ЕС составында ҡалдырыу тураһында референдум үткәрергә вәғәҙә биргәйне. Ул, ошо ваҡытҡа саҡлы ЕС реформалар үткәрер һәм уның иленә евроклубтан сығыу хәүефе янамаҫ, тип өмөтләнә. Лондондың талаптары ниндәй?\nАнн-Мари Мотар, Поль-Валери университетының хәҙерге заман Британияһын тикшереү кафедраһы профессоры яуап бирә:\nУҙған йылдың ноябрендә Британия хөкүмәте ЕС властарына 4 төп талабын еткерҙе. Ул ЕС нигеҙендә ятҡан 4 мөһим принципҡа ҡағыла. Тәүгеһе европалыларҙың ЕС буйлап ирекле йөрөү хоҡуғы менән бәйле. Британия премьер-министры Дэвид Камерон, Британияла төпләнгән Европа илдәренең башҡа граждандары социаль льготалар һәм субсидиялар алыу хоҡуғына эйә булғансы, 4 йыл көтөргә тейеш, тип иҫәпләй.\nИкенсенән, һүҙ валюта хаҡында. Британия премьеры евроны берҙәм Европа валютаһы итеп нарыҡлауҙы туҡтатыу яғында. Был осраҡта евро зонаһы дәүләт-ағзалары ҡабул иткән теләһә ниндәй ҡарар башҡа дәүләттәр өсөн бер вариант рәүешендә генә буласаҡ һәм мотлаҡи булмаясаҡ. Был пунктта Британия Лондон Сити йоғонтоһон һаҡлауҙы ҡайғырта.\nӨсөнсө талап- уртаҡ баҙар. Европаның конкуренцияға һәләтлеген көсәйтеү маҡсатында, Британия премьеры, бер яҡтан, капиталдың ирекле хәрәкәт итеүенә булышлыҡ итеүҙе талап итһә, икенсе яҡтан, Европа бюрократияһының бизнесҡа тәьҫирен кәметергә теләй.\nҺуңғы пункт милли суверенитетҡа ҡағыла. ЕС-тағы артабанғы сәйәси интеграциянан ҡотолоу өсөн, Дэвид Камерон ЕС килешеүенән “Европа халыҡтары араһындағы тығыҙыраҡ союз” тураһындағы пунктты алып ташларға теләй. Ул хөкүмәттәрҙең ЕС өҫтөнән күҙәтеүен арттырыуҙы һәм милли парламенттарға вето вәкәләте хоҡуғын биреүҙе талап итә.


“Билдә” өсөн түгел, халыҡ мәнфәғәтендә » Башҡортостан гәзите\n"Башҡортостан гәзите" » Спорт һәм туризм » “Билдә” өсөн түгел, халыҡ мәнфәғәтендә\n“Билдә” өсөн түгел, халыҡ мәнфәғәтендә 21.02.2018 // Спорт һәм туризм\nСпортҡа бер ҡасан да битараф булманыҡ. Үҙем дә, иптәшем дә мәктәптә уҡығанда ла, студент осоронда ла ярыштарҙа әүҙем ҡатнаштыҡ. Хәҙер иһә балаларыбыҙ ҙа беҙҙең юлды дауам итә. Шуға әле лә ошондай сараларҙы ситтән генә күҙәтмәйбеҙ, мөмкин булған саҡта барып тамаша ҡылабыҙ. Быйыл Өфөлә “Рәсәй саңғы юлы” күмәкләп саңғы уҙышын күрергә насип булды.\nКөн ҡояшлы булһа ла, һыуыҡ үҙен һиҙҙертә. Күмәкләшеп “Аҡбуҙат” ипподромына юлландыҡ. Унда инде кеше мәж килә. Бер-бер артлы туҡтаған автобустарҙан, автомобилдәрҙән саңғы тотҡан уҡыусылар, студенттар, оло быуын вәкилдәре төшә. Һәр кемендә байрам кәйефе. Бер аҙҙан ипподромда халыҡ йыйылыр өсөн тәғәйенләп ҡалдырылған “коридор” үтеп сыҡҡыһыҙ булды. Өйкөлөшкән халыҡ араһында бер-береңде юғалтыуы еңел, әммә табыуы ауыр.\n“Бындай шарттарҙа нисек ярышты ойошторалар һуң?” тигән һорау тыуҙы. Балаларға кейем алыштырыр өсөн йылы урын булдырылмаған. Шуға ла һыуыҡта саңғы ботинкаларын, спорт кейемдәрен кейҙеләр. Ҡалын ҡышҡы курткаларҙа йүгереүселәр ҙә булды, әлбиттә. Әммә күпселек спорт кейемендә ине. Өсөнсө класта уҡыған улыбыҙ ҙа махсус спорт костюмында. Шулай булһа ла, тирләп килеп, һыуыҡ куртканы кейеүе һөҙөмтәһендә иртәгәһенә тамағына ангина сыҡты. Йылы сәй эсереп, үҙебеҙ шунда уҡ алмаш кейемдәрен биреп тороуға ҡарамаҫтан.\nБиатлон менән шөғөлләнгән бала күнекмәләр ваҡытында һыуыҡ көндәрҙә йүгерһә лә, быға тиклем бер ҙә ауырыманы, сөнки унда йылыла кейем алыштырыу өсөн шарттар бар.\nСараны үткәреүселәр ойоштороу мәсьәләһен бик еңел хәл иткән. Беренсенән алып ун беренсе класҡа тиклем балаларҙы бер юлы стартҡа ҡуйҙылар. Халыҡ шул тиклем күп ине, хатта бер-береһенең саңғыһына йә таяғына эләгеп, ишелеп ҡолағандар ҙа булды. Бәләкәйҙәр түгел, хатта өлкән класс уҡыусылары ла ошо хәлгә тарыны. Ә бит был үҙе үк киң спорт ярыштарын үткәреү буйынса хәүефһеҙлек ҡағиҙәләренең күҙәтелмәүе хаҡында һөйләй. Әлеге шарттарҙа саңғы таяғының осо берәйһен күҙһеҙ ҡалдырыуы ла ихтимал ине.\nБәйгеселәр араһынан спорт мәктәптәрендә шөғөлләнгән, Рәсәй кимәлендә ярыштарҙа ҡатнашҡан профессиональ спортсылар, “һә” тигәнсә ҡыҫҡа арауыҡты үтеп, финиш һыҙығын киҫкәндә, башҡаларҙың өйкөлөшөп яңы старттан ҡуҙғалыуын күҙәтеү, бер яҡтан, мәрәкә күренеш булһа, икенсе яҡтан, ҡыҙғаныс та ине. Етмәһә, йүгерештә ҡатнашҡандарҙың йәш категорияһына ҡарамайынса, бары тәүге алтыһын ғына бүләкләнеләр. Ярай әле бөтәһенә лә “Саңғы юлы-2018” тигән шапка тараттылар. Ҡайһы берәүҙәр шуға алданып, кемдер мәктәп һорауы буйынса ҡатнаша. Әгәр ошо алымдар файҙаланылмаһа, халыҡ күпкә кәм булыр ине.\nМәҫәлән, Стәрлетамаҡта “Рәсәй саңғы юлы-2018” бөтөнләй икенсе шарттарҙа уҙған. Унда “үткәрелде” тип “билдә ҡуйыу” өсөн түгел, халыҡ ярыштан ҡәнәғәт ҡалһын өсөн тырышҡандар. Сара “Содовик” спорт комплексында ойошторолған. Регламент буйынса сараны асыу тантанаһынан һуң, йәғни 11.15 сәғәттә, бер саҡрымға VIP-йүгереү, йәғни ҡаланың ойошма, учреждение, предприятиелары етәкселәре ҡатнашлығында уҙыш. Ә 12-лә ошо уҡ арауыҡҡа беренсе-дүртенсе класс балалары, шулай уҡ 70 йәштән олораҡ быуын өсөн старт була.\nУрта һәм өлкән класс уҡыусылары ике һәм өс саҡрым арауыҡта көс һынаша. Ошо уҡ дистанцияларҙы урта һәм юғары уҡыу йорттары студенттары, предприятие һәм учреждение хеҙмәткәрҙәре үтә.\nЕңеүселәрҙе лә йәш төркөмөнә ҡарап билдәләйҙәр. Унда был көндә 800-ҙән ашыу кеше ҡатнашҡан. Октябрьский ҡалаһында уҙған сарала тәүҙә билдәле спортсылар стартҡа баҫҡан. Учалыла саңғы ярышында 1500-ҙән ашыу уҡыусы ҡатнашҡан. Урта һәм өлкән класта уҡыусылар, үҙҙәренең йәш категорияһына ярашлы, 800 һәм 1600 метрға уҙышҡан. Ололар өсөн уҙыш киске сәғәт алтыла ойошторолған.\nБаш ҡалала “Рәсәй саңғы юлы” күмәкләп саңғы уҙышы өс урында – “Аҡбуҙат” ипподромында, Баланово урман паркында, “Водник” стадионында ойошторолдо. Әгәр ҙә миллиондан ашыу халыҡ йәшәгән Өфөнөң һәр районында саңғы байрамы айырым үткәрелһә, күпкә уңайлы булыр һәм ҡатнашыусылар ҡаланың бер осонан икенсеһенә саңғы тотоп, эркелеп йөрөмәҫ ине.\nКиләсәктә ошондай спорт саралары үткәргәндә, ойоштороусылар иң тәүҙә хәүефһеҙлек һәм ғәҙел бәйге ойоштороу күҙлегенән сығып эш итһен ине. Алда уҙғарыласаҡ ярыштарҙа башланғыс класс балалары менән өлкән класс уҡыусылары бер шарттарҙа һәм бер ваҡытта, йәғни бер мәлдә, стартҡа баҫмаҫ, тип ышанғы килә. Әйтер һүҙем: “билдә” өсөн түгел, ә халыҡ мәнфәғәтендә эшләйек...


Иҫке Ҡарғалы — Башҡорт Википедияһы\n55°57′51″ с. ш. 55°39′06″ в. д.HGЯO\n80 208 840 005\n80 608 440 121\nИҫке Ҡарғалы (рус. Старые Каргалы) — Башҡортостандың Балтас районындағы ауыл. 2010 йылдың 14 октябренә халыҡ һаны 202 кеше булған. Почта индексы — 452985, ОКАТО коды — 8020884001.\nАуылға нигеҙҙе XVIII быуатта үҙ ерендә Таҙлар ырыуы башҡорттары нигеҙ һалған.\nХәҙерге Балтас районының өс ауылы Таҙлар улусына ҡараған: Иҫке Ҡарғалы, Һәйтәк (Сәйтәк) һәм Тусыбай. Ауылға Таҙлар ырыуы башҡорттары үҙ ерҙәрендә нигеҙ һалған. XIII быуатта таҙлар Каспий диңгеҙенең төньяғында Эмба менән Яйыҡ (Урал) йылғалары араһында йәшәгән. Һуңыраҡ улар хандар араһындағы һуғыштар арҡаһында төньяҡҡараҡ, Урал буйҙарына килә. Тағы ла бер аҙҙан улар ике- көнсығыш (Урал, заводтар төҙөлә башлағас, көнбайышҡараҡ күсенә) һәм көнбайыш төркөмгә (Тере Танып буйы) бүленә.\n1795 йылда Ҡарғалы ауылында 84 аҫаба башҡорт йәшәгән (13 йортта). 1834 йылда (8-се ревизия) ике Ҡарғалы ауылы күрһәтелгән: Иҫке Ҡарғалы (130 башҡорт) һәм Яңы Ҡарғалы (283 башҡорт)..\n1843 йылда Иҫке Ҡарғалы ауылында ни бары 264 бот ҡышлау һәм 328 бот яҙғы һабан ашлыҡ сәселә. Ауылда ике тирмән булған.\nХалыҡ йылҡы, һыйыр, һарыҡ (57) һәм кәзә (100) малы тотҡан. Ҡайһы бер ғаиләләр солоҡсолоҡ (50 солоҡ) менән шөғөлләнгән.\n1928 йылда Иҫке Ҡарғалы ауылынан бер нисә ғаилә яңы ауыл — Сейәтауҙы төҙөргә ҡарар итә..\n1990-сы йылдарға тиклем ауылда тулы булмаған урта мәктәп эшләй. 2010-сы йылдарға тиклем бында бер нисә фермер хужалығы була.\n2010 йыл 14 октябрь 202 105 97 52,0 48,0\nЯҡындағы тимер юл станцияһы (Көйөҙе): 95 км\n↑ 2,0 2,1 [ http://bashenc.online/ru/articles/77105/ Старые Каргалы. Башкирская энциклопедия ]\nhttps://ba.wikipedia.org/w/index.php?title=Иҫке_Ҡарғалы&oldid=1141446 ҡабул ителгән\nБыл бит һуңғы тапҡыр 11:39 8 июнь 2022 үҙгәртелгән.


Гейне Эҫе Секс Уйын – Уйын Бушлай Онлайн Порно\nДикий Секс Был Уйын Иң Ҡыҙыу Уйын Сайтына Гей Гей\nҒәжәп уйын - был ише, һуңғы ваҡытта ул шартлап. Әммә был, нигеҙҙә, сөнки күп кенә веб-мастерҙар аңлаған, тамашасы өсөн уйын. Әммә уларҙы ла аңлайым, был шулай булғас, был претенциозный тамашасыларҙы тағы ла, улар ябайҙарына ҡарағанда туранан-тура ҡатнаша. Хатта эш түгел, сөнки веб-мастерҙар гей тураһында бер нәмә лә белмәй-уйын, әммә эшләргә, уларҙың уйын була ала, шулай уҡ наҙан булып күренә., Ярай, беҙ бында булһын өсөн, хәлде үҙгәртергә була, бының өсөн беҙ башлап ебәреүсе һәм Эҫе гей-секс-уйын, коллекция, был процесс күпкә мауыҡтырғысыраҡ һәм һеҙ унда интерактив уйын өсөн кәрәк булған бөтә фантазия менән сағыштырғанда, ҡасан булһа иң элек.\nТөп, беҙ яңы тип айырып башҡа бөтә гей-уйынды интернет сайттары, - был факт шул, беҙ һәр уйындар уйнаһа, ысынлап та, беҙҙең коллекцияла була. Беҙ был эште, сөнки инанырға теләй, был ғәмәлде бик эҫе, беҙҙең өсөн ҡәтғи уйынсылары кончать мәжбүр, һәм был урында техник яҡтан уйнап, улар өсөн булған осраҡта ла һүндерелә, әгәр ни сафтан сыға., Беҙ генә ҡарап HTML5-был коллекцияһы өсөн уйындар, һәм был, сөнки беҙ теләгән уйын тәҡдим итә, унда уйнарға мөмкин теләсә ниндәй төҙөлөшө, шулай уҡ ҡатмарлы һәм ҡыҙыҡлы процесс тәьмин уйын һәм улар, ҡасан булһа иң элек. Һәм беҙ тулыһынса ышанам, тип, нисек был китапхана сифатын, һанын һәм бөтә уйындарҙа ла шатландырҙы. Ләкин беҙҙең иң яҡшы сайтығыҙ булған, бөтәһе лә беҙ бушлай тәҡдим итә.\nУйын Гей Эҫе Секс - Был Гарантияланған Оргазм\nБеҙ был коллекция булдырып, беҙ белмәгән, дөрөҫөрәге, был тел беҙҙең уйынсылар. Сөнки был ике йәш кеше төрлө тәм-том менән порно юҡ, беҙ белмәгән, тип төрлөлөгө-ул уңыш асҡысы. Шулай итеп, беҙ уйын күрһәтеп, барлыҡ фантазияһын һәм унда һы булды, ул, һеҙ, бәлки, тормошҡа ашырырға теләмәне. Һин йәш егет оҡшап, ул наклоняется өсөн ағзалары. Һеҙ беҙҙең өсөн бар твинк секс уйындар. Ир-аттың мускулдары ағзалары менән һине яратам, ул иҫ киткес тура килә өсөн ғибәҙәт? Качок беҙгә булыр өсөн, һин ныҡ кончать шулай мәжбүр итә. Хатта әгәр һеҙ йәнлек тиреһе менән мауығып, бер нисә уйын һеҙ булды беҙҙең өсөн., Ә персонаждар менән билдәле пародийный уйын тағы ла булһа, улар һеҙҙе теләгән һәр трахнуть. Әгәр һеҙ чувствуй, был уйынға нөктә эләгә тип татлы был персонаждар түгел, ә беҙгә кәрәк һеҙгә ауыҙ секс-симулятор, сөнки улар тѳрлѳ персонаждар менән иң юғары кимәлдә көйләй. Әгәр шулай түгел, ир-аттар һеҙгә өҫкө ҡыҙыҡһына, нисек, улар нисек күренә, һеҙ ҙә, беҙгә ауыҙ теләсә секс-симулятор. Төрлө ир-аттар менән аралаштым, улар һеҙҙең иң мөмкинлек бирә, һәм уларҙың барыһы ла төрлө бар шәхестәр. Һәм үҙ-ара эш-шифаһы ҙур, - тип ябай ғына әңгәмә үткәреү., Һин үҙең өҫтөндә трюктар эшләргә тура вәсвәсә ысынлап та, әгәр һин уға менеп ыштар теләне.\nШулай уҡ беҙҙең буласаҡ RPG уйынын сексуаль, һәм һеҙ миссияһын үтәүҙән ҡәнәғәтләнеү тойғолары алып квест һәм киҫкен булған өсөн генә уйнамай унда. Эротическое наградалар, был уларға эйәреп, бонус татлы ғына булыр. Әгәр телисез икән, һәм был-еңелдән булманы, сөнки бер аҙ ваҡыт үтеүгә, беҙ тәҡдим порноигр-башватҡыстар һәм ХХХ-уйынға казино, барыһы менән гомоэротический темалар, ситуациялар өсөн атландыра.\nЯҡшы Тәжрибә Порноигр\nПорноигр актуаль коллекцияһынан тыш, тағы ла бер әйберләр, улар беҙҙең сайтта көнүҙәк, - был үҙе сайтында. Беҙ тәҡдим итә, барлыҡ инструменттар һәм функциялары, яҡшы пользовательский тәжрибәһе өсөн кәрәк. Һуң, һеҙ нисек эҙләп уйнай башланы, һеҙ аңлайһы, был эштең һөҙөмтәләрен ҡулланырға алырға мөмкин эҙләү өсөн иң дөрөҫ функцияһы. Был, сөнки беҙҙең китапхана категория менән беҙ бик яҡшы ойошторолған, теги һүрәтләү һәм хатта. Нисек һеҙ генә уйынын табып, уйнатып төймәгә басыгыз, ул һеҙҙең браузер һәм загружаться тигәнсе тиерлек. Әгәр һеҙ уйыны оҡшай, унда баһалаусылары ла онотмай., Әгәр телисез икән, һәм үҙемдең тәжрибә менән уртаҡлашыу, аңлатмалар бүлегенең иғлан таҡталарында булған һәм хатта беҙҙең сайттың, улар һеҙ башҡа уйынсы менән бәйләнеш аша ала. Беҙҙең команда өсөн беҙҙең сайт ч өҫтөндә эшләй, ул ғына һәм нисек барлыҡҡа килгән, бында барыһы ла күренә башланы бөтөнләй икенсе төрлө.


21 Декабрь 2010, 14:33\nйәки Ата-әсәләр балаларын юғары уҡыу йортона үлер өсөн ебәрмәйI курс студенты, бәлиғ булып та өлгөрмәгән Илнур Буранбаевтың үлеме бер кемде лә битараф ҡалдырманы. Егеттең ниндәй шарттарҙа яҡты донъя менән хушлашыуы һаман да аныҡ ҡына билдәле түгел.Бәлиғ булмаған кеше, тимәк, үҫмер, үлтерелә, йә булмаһа, үҙ-үҙенә ҡул һалыу хәленә еткерелә икән, был ҡот осҡос. Ғәйеплеләр мотлаҡ асыҡланырға һәм язаһын алырға тейеш. Шуға ла йәмәғәтселектең, Илнур үлтерелгәнме, йә булмаһа, үҙ-үҙенә ҡул һалғанмы, тип баш ватыуы әллә ни аңлашылып та бөтмәй.\nБәлиғ булмаған кеше, тимәк, үҫмер, үлтерелә, йә булмаһа, үҙ-үҙенә ҡул һалыу хәленә еткерелә икән, был ҡот осҡос. Ғәйеплеләр мотлаҡ асыҡланырға һәм язаһын алырға тейеш. Шуға ла йәмәғәтселектең, Илнур үлтерелгәнме, йә булмаһа, үҙ-үҙенә ҡул һалғанмы, тип баш ватыуы әллә ни аңлашылып та бөтмәй.\nБала ғына тип әйтерлек егетте үлем хәленә еткереү менән үлтереүҙең әллә ни айырмаһы ла юҡтыр. Һәр хәлдә, бөгөн Илнур Буранбаев һалҡын ҡәбер ҡосағына һалынған. Бөгөн уның ата-әсәһе, яҡындары ҡайғыһынан бөгөлөп төшкән. Бөгөн студенттар ятаҡтарҙа йәшәргә ҡурҡа. Бөгөн балаларын ҡалаға уҡырға ебәргән ата-әсәләрҙең ҡото осоп йәшәй. Бөгөн теләһә ниндәй әҙәм аҡтыҡтары студенттар йәшәгән ятаҡҡа үтеп инеп, төнө буйы уларҙы тәҙрә аша араҡыға, һыраға ебәрергә мәжбүр итеп булғанлығын белә һәм ошо ысулды рәхәтләнеп ҡуллана. Ана шул турала уйланырға кәрәк!\nБыл ҡыҙғаныс хәлдең сәбәптәре асыҡланыр, йәштәр, хоҡуҡ һаҡлау органдары бәлиғ булмаған Илнурҙың ниндәй шарттарҙа яҡты донъя менән хушлашыуын тикшерер, асыҡлар, тип ышанғы килә. «Йәшлек» гәзите лә был фажиғәгә битараф түгел. Беҙҙең сайтта Илнур Буранбаев менән ятаҡта бер бүлмәлә йәшәгән егет ошо ҡәһәрле төн хаҡында һөйләгән видеояҙма бар. Студент төнө буйы йүнләп йоҡлай ҙа алмай, ятаҡҡа ситтән килеп ингән әҙәм өсөн һыра, сигарет ташыуҙары хаҡында хәбәр итә. Сайттың адресы: www.ye02.ru. Унда һәр берегеҙ инеп, видеоны ҡарай, комментарийҙар ҡалдыра ала. Беҙҙең сайтта ошо хәл буйынса мәғлүмәттәр тупланмаһы буласаҡ, үҙебеҙҙең тикшереүҙәр, сайтта һеҙ ҡалдырған мәғлүмәттәр буйынса мәҡәлә яҙыласаҡ. Шуға ла бөтәгеҙҙе лә әүҙем булырға саҡырабыҙ.\nЙәмәғәтселек, журналистар Илнур Буранбаевтың фажиғәһе буйынса үҙ һүҙен әйтәсәк. Әле бик күп урында йыйылыштар, кәңәшләшеүҙәр бара. Өфөлә уҡып йөрөүсе бөтә республика студент-активистары ла үткән аҙнаның йомаһында ошо аяныслы хәл тураһында бергәләп ултырып һөйләшеү, кәңәшләшеү өсөн йыйылды. Улар, килеп тыуған хәлде ныҡлап тикшереүҙе, ғәйеплеләрҙе асыҡлауҙы һорап, Башҡортостан Республикаһы Президенты Рөстәм Хәмитовҡа, Башҡортостан Республикаһы буйынса эске эштәр министры Игорь Алешинға асыҡ хат әҙерләне. Шул хаттан өҙөк килтерәбеҙ (ул йәмәғәт ойошмаларының асыҡ хаты булараҡ яҙылған):\n«Мифтахетдин Аҡмулла исемендәге Башҡорт дәүләт педагогия университетының I курсы студенты, беҙҙең активист, 1993 йылда тыуған Буранбаев Илнур Сәйет улының йыртҡыстарса үлтерелеүе беҙҙе шаңҡытты.\nБеҙ уны тормошто яратҡан, шат күңелле һәм ярҙамсыл егет булараҡ беләбеҙ. Тәүҙә үткәрелгән экспертиза буйынса, Илнур үлер алдынан туҡмалған һәм быуылған. Шуға ҡарамаҫтан, ҡайһы бер кешеләр, Илнур Буранбаев үҙ-үҙен үлтерергә бирелеүсән (һәләтле – авт.) булған, тип күрһәтергә тырыша. Был беҙҙең ҡарамаҡҡа – ялған.\nБеҙ үлтереүселәрҙе язаға тарттырыуҙы талап итәбеҙ.\nБеҙ енәйәтте булдырыуға юл ҡуйған кешеләрҙе язаға тарттырыуҙы талап итәбеҙ».\n«Йәшлек» гәзитенең сайтында, Башҡорт форумдарында, беҙҙең редакция журналистарының шәхси тикшереүҙәренән һуң асыҡланыуынса, күпселек фажиғәлә ошондай хәлгә алып барып еткергән ятаҡтағы тәртипһеҙлектәрҙе ғәйепләй. 13 декабрҙә, әжәленән бер көн генә алда, Илнур Буранбаев үҙ-үҙенә ҡул һалырға йыйынмаған да булған. Улай ғына ла түгел, ул КВН-да Бөрйән районы студенттары командаһының капитаны булырға әҙерләнеп йөрөгән. ҡыҫҡаһы, егет тормошто яратҡан ғына түгел, әүҙем, ҡыҙыҡлы һәм тулы ҡанлы тормош алып барған. Уны белгән бөтә кеше лә, күңелсән, аҡыллы, туғандарын, дуҫтарын яратҡан яп-ябай башҡорт егете, тип билдәләй.\nЙәштәр, студенттар, ниндәйҙер башҡа төркөм кешеләре төрлө ойошмаларға берләшә, бергәләп байрамдар, һабантуйҙар үткәрә. Илнур Буранбаев та, I курс студенты ғына булыуына ҡарамаҫтан, ошондай ойошмалар эшенең уртаһында ҡайнап йөрөгән. Шуға ла ярҙам кәрәк булған ваҡытта Илнурҙың япа-яңғыҙ ҡалыуы аяныслы. Бер нисә иҫерек кешегә бер үҫмер ҡаршы тора аламы ни? Илнурҙың ни өсөн ярҙам һорап башҡаларға мөрәжәғәт итмәүе лә аңлашыла – тимәк, ярҙам өмөт итерлек кешеһе булмаған. Тимәк, әле беҙҙә эшләгән ойошмалар шул байрамдар ойоштороуҙан ары китә алмай. Үкенесле...\nЙәштәр, студенттар йәшәгән урындарҙа имен тормош алып барыу өсөн шарттар юҡ – ошо проблема мотлаҡ күтәрелергә тейеш. Кешеләр балаларын сит ҡалаларға белем алыу өсөн ышанып ебәрә, табутта алып ҡайтып ерләү өсөн түгел! Һәм уларҙың ошо именлекте тәьмин итеүҙе талап итергә хаҡы бар.\nИлнур Буранбаевтың ата-әсәһе улдарының ни өсөн үлеүен асыҡлар өсөн яңынан экспертиза үткәреп ҡарарға ла ниәтләгәйне. Тик әлегә был теләктәре бойомға ашманы, урындарҙа, баш ҡалала үткәрелгән экспертизанан уҙып, әллә ни эш башҡара алмайҙар. Шулай ҙа эш былай ғына тамамланмаҫ. Студенттар ятағы теләһә ниндәй әтрәгәләмдәр инеп, юғары уҡыу йортонда уҡып йөрөгәндәр өсөн «имтихандар» ойоштороу урыны булырға тейеш түгел!


«Килендәшем «Йәшлек»те уҡып, бәлки, мине ғәфү итер…» » "Йәшлек" гәзите\nГазета "Йәшлек" » Яңылыҡтар таҫмаһы » Объявления » «Килендәшем «Йәшлек»те уҡып, бәлки, мине ғәфү итер…»\n«Килендәшем «Йәшлек»те уҡып, бәлки, мине ғәфү итер…»\nйәки «Артыҡ көнсөллөгөм арҡаһында ҡылған ҡылығым ун йыл инде күңелемде эт кеүек талай».\n«К. районында «Йәшлек»те күп кеше алдырамы?» – ят ҡатындың тәүге һорауы шул булды. Яҡынса күпме яҙылыусыбыҙ булғанын ишеткәс, ауыр һулап ҡуйҙы. Хушлашты. Һуңынан, оҙаҡ ҡына ҡыймай йөрөгәндән һуң, ахыры, яңынан шылтыратты. Ысын исемен әйтмәне, Сайма*, тиерһең, тине:\n– Элекке килендәшем шул районда йәшәй, – артабан ни әйтергә белмәгәндәй байтаҡ шым торҙо, әллә бәйләнеш өҙөлдөмө, тип трубканы һалырға ла уйлағайным, ул тағы телгә килде, – бәлки, ул «Йәшлек»те алдыралыр, гәзит аша ғәфү үтенергә ине миңә унан…\nАсыҡланыуынса, килендәше социаль селтәрҙәрҙә теркәлмәгән, Сайма уның телефонын да белмәй. Үҙенә тыныслыҡ тапмай, гәзит аша булһа ла килендәшенән кисереү һорарға теләгән ҡатын, мәҡәләне уҡыһа, таныр, тип өмөтләнде:\n– Туҡмап харап иттем мин уны… Эсенә тибеп, балаһын төшөрттөм, хәҙер шуға үҙемде үҙем күрә алмай йәшәйем…\nБыл һүҙҙәре менән шаңҡытҡан Сайма килендәше менән булған хәлде тасуирлағанда, ваҡиғалар таҫмаһын бер алға күсереп, бер кинәт артҡа китеп, фекер ебен сырмалтып, өҙөп, мине ҡаңғыртып бөттө. Шулай ҙа һөйләм һайын тиерлек аныҡлап һорауҙар бирә торғас, хәлдең айышына яйлап төшөндөм.\nСайманың ире Айбулат менән килендәшенең ире Самат – ике туғандар (әсәләре бер туған). Әсәйҙәренә оҡшап ҡара һылыу егеттәрҙең йәш айырмаһы ҙур түгел, етмәһә, икеһе лә ғаиләләрендә берҙән-бер ир бала, шуға ла бәләкәйҙән гел бергә ҡатышып, айырылмаҫ дуҫтар булып үҫкәндәр, ҙурайғас ҡына аралары һыуынған – быға Сайма булышлыҡ иткән. Сайма – ҡала ҡыҙы, каникул һайын Айбулаттар йәшәгән ауылға өләсәләренә килгән. Бала саҡта аралашмаһалар ҙа, һуңынан, өлкәнәйгәс, Сайма менән Айбулат өйләнешкән.\n– Минең ирем – етди, ҡырыҫ, аҙ һүҙле кеше, ә Самат ҡәйнеш көләкәс, хәбәрсән, һәр кемде ауыҙына ҡарата ла ҡуя, айырыуса ҡыҙҙар уны күрһә, йығылып китә ине, – тип тормоштарын бәйән итте Сайма. – Ләкин ҡәйнеш өйләнергә ашыҡманы, ҡыҙҙарҙы бирсәткә кеүек алмаштырыуын белде. Ата-әсәһен аптыратып, киленегеҙ, тип өйөнә ҡыҙҙар ҙа килтергәне булды, ләкин береһе менән дә эштәре никахҡа тиклем барып етмәне. Шуға ла Өфөгә сығып киткән Саматтың өйләнеүе тураһындағы хәбәргә артыҡ ышанманыҡ. Буш һүҙҙер, тинек. Тап шул мәлдә Себерҙә йәшәгән апайымдар иремә аҡсалы эш тапты. Ғаиләбеҙ менән ҡубып сығып киттек (беренсе ҡыҙыбыҙға ике йәш ине ул ваҡытта, икенсеһенә ауырлы инем). Туйға бара алманыҡ, Гөлсинә исемле киленде күрмәй ҡалдыҡ. Йыл да ауылға ҡайтып булманы, ҡайтһаҡ та, Саматтарҙы тура килтермәнек. Дүрт йылдан ғына отпускыларыбыҙ бер ваҡытҡа эләкте. Ҡайтыуыбыҙҙы ишеткән Самат ҡатыны менән килеп етте (балалары юҡ ине). Ирем ишектән килеп ингән йәш ҡатынды күрҙе лә шып туҡтаны. Күҙен асалаҡ-йомалаҡ итеп торғанында Самат уны ҡосаҡлап алды, килен менән таныштырҙы. Шунан ғына Айбулат бер аҙ иҫенә килгәндәй булды. Уңайһыҙланып башын тызыған иремде танымай, килендәшемде табынға саҡырҙым. Үҙем аш-һыу хәстәрләгәндә, Айбулатҡа ни булды икән, нишләп Саматтың ҡатынын күреп хайран ҡалды, тип баш ваттым. Шуны ла әйтеп үтәйем – иремде һәр ваҡыт үлеп ҡыҙғандым. Минән бер нисә йәшкә кесе Айбулат – бик сибәр ир, эшкә шәп, ҡулы алтын. Күп һүҙ һөйләмәй, ғаиләм, тип өлтөрәп тора. Уға күҙ һалған ҡатын-ҡыҙ күп булды, әммә ул мине һайланы. Хәйер, һайланы, тиеү бик үк дөрөҫлөккә тура килмәй. Һөйләгәс һөйләйемме икән…\n– Әлбиттә, һөйләгеҙ, бер башлағас, ярты юлда ташламағыҙ, – ҡыҙығып китеп, таныш булмаған кешене өгөтләргә керештем. – Юғиһә, мин бында ҡыҙыҡһыныуҙан янығыҙға осоп барырҙай булып ултырам, адресығыҙҙы ғына белмәйем…\n– Эй-й, биҙа инде, – ҡатын көлдө. – Ярай, улай булғас, барыбер минең кемлекте аныҡ ҡына бер кем белмәй бит, шуға нисек булды, шулай һөйләйем дә ҡуяйым. Үҫмер сағынан Айбулатты оҡшаттым, ләкин ул миңә иғтибар итмәне – мин уның өсөн өлкән апай инем. Армиянан ҡайтҡан егеттең үҙебеҙҙең предприятиела эшләп йөрөгәнен күреп, инде лә ҡыуандым. Һәм яйын тура килтереп, әсәйҙәр ауылға ҡайтҡанда Айбулатты сәйгә саҡырҙым да, ҡунырға алып ҡалдым. Аҙаҡ тағы ымһындырҙым. Әле генә хәрби хеҙмәттән ҡайтҡан йәш, дәртле, ҡаны ҡайнап торған егеткә тағы нимә кәрәк? Һәр хәлдә, тәҡдим ителгән ләззәттән баш тартманы. Бер айҙан күремем килмәгәс, унан «һөйөнсө» алдым. Бахыр ауыл малайы, ҡурҡып, килмәне лә ҡуйҙы. Килмәһәм, яралғы шеш кеүек кире ҡайтыр, һабын ҡыуығы һымаҡ сәсрәп юҡҡа сығыр, тип уйланымы икән? Әсәйемә Айбулаттан ауырға ҡалыуым хаҡында әйткәс, ул минең биткә усы менән сәпәкләп үк ебәрҙе: «Нимәң менән уйланың, битһеҙ, шаҡшы, һөйрәлсек?!» Миңә һуғып арығас, әсәйем шешенгәнсе иланы: «Рисуай иттең, нәҫелдә ундай кәнтәйҙәр юҡ… Хәҙер ауылға нисек ҡайтып, ни йөҙ менән кеше күҙенә күренергә?» Эштән ҡайтҡан атай хәлдең айышына төшөнгәс, уртын сәйнәп, мине ҡарашы менән ергә ҡаҙаҡланы: «Кем?» Хәҙер кемлеген белһә, Айбулатты барып ҡына үлтерә инде, тип шыр ебәреп, ул миңә өйләнә, тип әйтергә ашыҡтым (өйләнеү тураһында ауыҙ асыу түгел, ауырға ҡалыуым тураһында ишеткәндән һуң килеп күҙен дә күрһәтмәгәнен нисек әйтәһең?). Атайҙың һүҙе ҡыҫҡа булды: «Хәҙер үк килһен!». Атайҙан ҡурҡып, Айбулат йәшәгән ятаҡҡа йүгерҙем. Килһәм, бергә йәшәгән иптәштәре, ә ул эштән сығып, ауылына ҡайтты, тип тора! Минән улай тиҙ генә ҡасып ҡотола алмаҫһың, тип, бер яҡтан, Айбулатҡа асыуланып йоҙроҡ төйҙөм, икенсе яҡтан, атайҙан шөрләтте, уға ни тип әйтергә икән, тип ҡайғырҙым. Атайҙы, ул әле сменала, төндә генә ҡайта, тип алданым. Ирҙәрҙе алдауы бер ни түгел, ә әсәйгә дөрөҫөн әйттем: «Ул ҡасып ҡайтып киткән». Икенсе көндө әсәй мине таң менән уятты: «Киттек ауылға. Өйләндерергә кәрәк һеҙҙе». Нисек, тип кенә һорағайным, ул йән асыуы менән битемә тағы килтереп һуҡты: «Йәйеп ятырға белгәнһең бит, бер ҙә, нисек, тип тормағанһың!». Әсәйемдең ҡулы останлаҡ шулай, һуғырға әҙер генә тора. Өлкәнәйгән башым менән унан туҡмалып тороу ғәрлек тә бит, тик ҡайҙа бараһың, ҡаршы һуғышмайһың да инде… Ауылға барып еткәс, әсәйем өләсәйҙә тороп ҡалды, ә мин, оялыштан ер тишегенә инерҙәй булып, Айбулаттарға йүнәлдем. Мине күргәс, аптыраманы, һөмһөрө генә ҡойолдо, текмәнең ҡайһылыр тирәһен йүнәтергә тотондо. Ни эшләйбеҙ, тинем. Текмәнең бер таҡтаһын айырып сығарҙы ла, ярай, өйләнешербеҙ, тип яуапланы. Эйәртенешеп, өләсәйҙәремә киттек. Айбулат унда ярты сәғәт әсәйемдең илаулап ирешеүен башын баҫып тыңланы. Әсәйем, был аҙнала уҡ ҡоҙалар ебәр, тип талап иткәс, ебәрермен, тип ауыр баҫып сығып китте. Шулай итеп, яҙмышыбыҙ хәл ителде. Туйҙан һуң ҡайны-ҡәйнә йортонда йәшәй башланыҡ. Насар йәшәмәнек. Айбулаттың ата-әсәһе мине бик яратты, килгән-киткән һәр кемгә, килендән уңдыҡ, тип маҡтанды. Мин дә уларға ярарға тырыштым, өйҙәге бар эште һыпырып эшләнем, бүлмәләрҙе «ялт» иттереп тоттом, телде йоторлоҡ тәмле итеп ашарға бешерҙем, иремдең дә бер артына, бер алдына сыҡтым, һис тә арымай, төндәр буйы наҙланым, иркәләттем, көндөҙ яҡшы һүҙемде, йылы ҡарашымды йәлләмәнем. Иргә ярайым тиһәң, бер ауырлығы ла юҡ. Айбулат та, тәүҙә минең яҡҡа боролоп та ҡарамаһа ла, һуңынан ирене. Башҡаларҙан уны ҡыҙғанғас, гел бергә, янында йөрөргә тырыштым. Айбулат, өйҙә ҡал, тиһә лә, юҡ сәбәпте бар итеп, уның беләгенә йәбешеп сыға торғайным. Хатта күрше ҡатындар, тағылышаһығыҙ ҙа йөрөйһөгөҙ, күҙ тейҙереп ҡуймағыҙ, бигерәк матур парһығыҙ, тип һоҡлана торғайны.\nБер көндө Самат килде, ағаһына мунса башын ябышты. Мин дә алыҫҡа китмәнем, тегене-быны биргән булып, эштәренә ҡыҫылып йөрөп, арып киттем, аяҡҡа көс төштө. Шуға, өйгә индем, тинем дә, үҙем соландағы урындыҡҡа инеп һуҙылдым – Айбулат менән Саматтың һөйләшкәндәрен шымтанлап тыңлап ятам. Айбулаттың тауышы мөңгөрләп кенә сыға, шуға ни әйткәнен айырырлыҡ түгел, уның ҡарауы, Саматтың тауышы ап-асыҡ ишетелә. Бер ваҡыт уның: «Әйттем мин һиңә, ағай, кем һуңғы – шул атай, тип, ә һин, һаҡланам-һаҡланам, имеш… Һиҙмәй ҙә ҡалдың, ҡаптырҙылар бит һине ҡармаҡҡа», – тип көлгәне ҡолаҡҡа сағылды. Енем ҡубып: «Аһ, һин шулаймы әле, араны бутарға итәһеңме!» – тип һикереп торҙом. Шунда уҡ сығып талашыр ҙа инем, ҡайны-ҡәйнәнән, күрше-күләндән оят. Ни тиһәң дә, яҡшы иҫәптәмен дәһә. Зәһәремде сәсмәй, үсемде алдым шулай ҙа – иремде шунан һуң гел дә аҫтыртын рәүештә Саматҡа ҡаршы ҡоторттом, тырыша торғас, барыбер араларын һыуындырҙым. Себерҙә йәшәгәндә Самат та беҙҙең тарафҡа килергә йыйынғайны, мин, бында эш юҡ, тинем, ә Айбулатҡа ҡустыһының шылтыратыуы хаҡында ләм-мим өндәшмәнем. Ҡатыны рөхсәт итһә генә ир үҙенең туғандары менән аралаша ала, ә ҡатыны был аралашыуға ҡаршы икән, ир уның һүҙе аша үтә алмай, үҙ туғандары менән араларын өҙөргә мәжбүр була ул. Үәт, был мәкерле, тиһеңдер әле.\n«Һин»гә күскән Сайманы тынысландырырға ашыҡтым:\n– Юҡсы, мин бер ҡасан, бер кемде лә ғәйепләмәйем. Һәр кем үҙ белдеге менән йәшәй. Ә хәҙер, әйҙәгеҙ, теге отпуск мәлендәге осрашыуға кире ҡайтайыҡ әле. Ирегеҙ нишләп Саматтың ҡатынын күреп шаҡ ҡатты икән, тип белә алмай зар-интизармын!\n– Мин үҙем дә ҡунаҡ һыйлағанда шул хаҡта уйлап, мейемде сереттем, – Сайма ҡыуанып хәбәрен дауам иткәндәй тойолдо. – Айбулатты ҡарап-күҙәтеп йөрөйөм – уйнап-көлөп ултырған килендән күҙен дә ала алмай. Мин уның бөйөрөнә төртһәм генә тертләй ҙә, нишләргә белмәй китә. Гөлсинә тышҡа йүнәлгәс, артынса Айбулат та ҡуҙғалды. Түҙмәнем, мин дә арттарынан урамға һыпырттым, йәнәһе лә, йыуынты һыуҙы түгәм. Солан ишеге ярығынан ҡарап торам: бәҙрәф яғынан килгән Гөлсинәне Айбулат ҡулынан эләктереп туҡтатты. «Мин һине көттөм. Нишләп килмәнең?» – тигән тоноҡ тауышы яңғыраны. «Эйе шул, күреп торам, ныҡ көткәнһең! Хат яҙа икән берәү», – Гөлсинә кинәт Айбулаттың ҡулын һелкеп төшөрҙө лә, өйгә табан атланы. Мин соландың ишеген шар асып, пырылдап килеп сыҡтым: «Һеҙ нимә, танышмы әллә? Кем кемде бында көткән?». Гөлсинә миңә ҡурҡып ҡараны: «Бер кем дә, Һеҙ яңылыш ишеткәнһегеҙ». Өйгә лә инеп тормай, Саматты саҡырҙы ла, улар тиҙ арала ҡайтып та китте. Ә мин Айбулаттың быуынына төштөм: «Һеҙ таныш бит ул… Әйт миңә, ҡасандан бирле, ҡайҙан танышһығыҙ?». Ләкин ҡара янған Айбулат, беҙ таныш түгел, юҡты һөйләмә, ти ҙә ҡуя. Асылманы. Ярай-ярай, барыбер һөйләтәм, барыбер төбөнә төшмәйенсә ҡуймайым, тип үсәштем. Себергә ҡайтҡас, Айбулат йыш сирләй башланы. Ҡан баҫымы йә ныҡ күтәрелеп, йә кинәт төшөп ҡаңғырҙы. Табиптар уға, климатҡа ярамайһың, тигәс, тыуған яҡҡа ҡайтырға булдыҡ. Шул мәлдә Саматтар ҙа район үҙәгенә йәшәргә ҡайтты. Беҙ әҙер йортто һатып алдыҡ, улар яңы урамда өй төҙөнө. Ҡәйнәмдең үтенесе буйынса Айбулат ҡустыһына йорт һалырға ярҙам иткәс, теләмәһәм дә, Саматтар менән ҡатышырға тура килде. Иремдән дә, килендәштән дә һис күҙ яҙҙырмайым шулай ҙа. Үҙем бушамаһам, ҡыҙҙарҙы атайҙарына тағып ебәрәм. Айбулат, унда сөй-һәй янында йөрөүҙәре хәүефле, тип баш тартырға самалаһа ла, үҙемдекен итәм – ҡыҙҙарын етәкләтеп сығарып ебәрәм.\n* Бөтә исемдәр үҙгәртелгән.\n(Дауамы гәзитебеҙҙең киләһе һанында баҫыласаҡ.)\nСығыу ваҡыты 20-03-2015, 11:57 | Ҡаранылар: 5124


тарих, риүәйәттәр, легендалар | Әбйәлил - Абзелил- Part 5\nРәсүлуллаһ, мәккәлеләрҙең мыҫҡыллауҙарына үә яфалауҙарына ҡарамаҫтан, иңеп тора торған Ҡөрьән аяттарын мөшриҡтәрҙең янына килеп уҡый ине. Ҡөрьән Кәрим уларҙы тәүхидкә (бер Аллаһуға ышаныу), ҡиәмәт көнөнә ышанырға, яҡшы, изге ғәмәлдәр ҡылырға, поттарға табыныуҙы ташларға, насар эштәрҙән үә ғәҙәттәрҙән һәм насар холҡтарҙан ҡотолорға, төрлө дәлилдәр менән Мөхәммәд ғәләйһи үә сәлләмдең пәйғәмбәрлеген иҫбат итә ине. Ҡөрьәндә ҡайһы аяттар туранан-тура, ә ҡайһылары үткән өммәттәрҙең ваҡиғаларын һөйләп, төрлөсә миҫалдар килтереп, кешеләрҙе вәғәзләйҙәр ине. Донъяла иң бөйөк, иң дәрәжәле булған Ҡөрьән ғәрәптәргә ҡаты тәьҫир итә ине, улар уға ҡаршы ни эшләргә белмәйҙәр ине. Рәсүлуллаһҡа мәжнүн, кәһин, шағир, сихырсы кеүек ифтиралар әйтһәләр ҙә, был үҙҙәрен алдау йәки үҙҙәрен йыуатыу ғына ине. Сөнки мәжнүндән ундай һүҙҙәр сыға алмағанын, кәһиндәрҙең күрәҙәлек ҡылыу кеүек нәрҫәләр менән генә булғанлығын, Мөхәммәд ғәләйһиссәләмдең быға ҡәҙәр шиғыр менән шөғөлләнмәгәнлеген, шуның өсөн уның кинәт шағир була алмағанын, шуның өҫтөнә Ҡөрьәндең шиғырға бер ҙә оҡшамағанлығын улар бик яҡшы беләләр ине. тулыһынса ошонда уҡығыҙ...\nМәккәлеләрҙең рәсүлгә һәм сәхәбәләргә ҡылған яуызлыҡтары биниһая күп, яҙып бөтөрөрлөк түгел ине, рәсүлгә һәм сәхәбәләргә бигерәк тә дошман, гел яуызлыҡ ҡылған кешеләргә мустаһзиун тиелә. Ошбу әйтелгән йәмәғәттән иң дошмандары Әбү Йәһил бин Һишам, Әбү Ләһәб ине. Әбү Йәһил рәсүлгә һәр ваҡыт бәйләнә, Ҡәғбәлә уға ғибәҙәт ҡылырға ирек бирмәй ине. Бер ваҡыт Әбү Йәһил Мәккә рәйестәре менән бергә ултырғанда: «Мин инде Мөхәммәдтең был эштәренә түҙә алмайым. Иртәгә Мөхәммәд Ҡәғбәгә килеп намаҙ уҡығанда, ҙур таш күтәреп барып, уны иҙәсәкмен, һеҙ мине Мөхәммәдте яҡлаусыларға бирһәгеҙ ҙә, йәки үҙегеҙ мине бөтөрһәгеҙ ҙә, мин был эште ҡыласаҡмын», — тине. Рәсүл ғибәҙәт иткән ваҡытта, ҙур таш алып, уға табан китте. Мәккә мөшриҡтәре был эшкә ҡарап торалар ине. Әбү Йәһил рәсүлуллаһҡа яҡынлашҡас ҡына, кинәттән ҡулындағы ташты ташлап, бик ҡурҡҡан үә төҫө үҙгәргән хәлдә кире ҡайтты. Мәккә мөшриҡтәре: тулыһынса ошонда уҡығыҙ...\nРәсүлуллаһ дәғүәткә һаҡлыҡ менән, йәшерен хәлдә генә кереште. Иң әүәл үҙ туғандарын һәм һүҙ үтәрҙәй кешеләрҙе вәғәзләй башланы. Ғәрәптәрҙән иң беренсе динде ҡабул итеүселәр түбәндәгеләр:\nхәҙрәти Хәҙисә, Ғәли бин Әбү Талиб, Зәид бин Хәрисә һәм Зәидтең ҡатыны Умм Әймән.\nУл ваҡыттарҙа Ғәли 8-10 йәштәрендә бала булып, рәсүлуллаһ тәрбиәһендә ине. Сөнки пәйғәмбәрлек килгәнсе, Ҡөрәйшкә аслыҡ килгәндә Мөхәммәд ғәләйһи үә сәлләм Ғәлиҙе, Ғаббас Йәғфәрҙе аталарынан — Әбү Талибтан тәрбиә өсөн алғайны.\n(Зәид бин Хәрисә, әүәл Хәҙисәнең ҡоло булып, рәсүлуллаһҡа бүләк итеп бирелгәйне. Бер ваҡыттарҙа Зәидтең атаһы һәм яҡындары Мәҙинәгә килеп рәсүлуллаһтан Зәидте мал бәрәбәренә алмаштырып алмаҡсы булдылар. Рәсүлуллаһ уларға: «Бик яҡшы, әүәл үҙенән һорайыҡ, һеҙҙе ихтыяр ҡылһа, алып китэрһегеҙ, мине ихтыяр ҡылһа, миндә ҡалыр», — тине. Зәидкә мәсьәләне һөйләгәс, Зәид: «Мин Мөхәммәд ғәләйһи үә сәлләмдән башҡа һис кемде ихтыяр итмәйәсәкмен. Ул минең атайым да, әсәйем дә, атайымдың ағаһы ла», — тине. Ата һәм яҡындары илап: «И Зәид, хөрриәткә ҡоллоҡтомо ихтыяр итәһең? — тиеүҙәренә Зәид: «Мөхәммәд ғәләйһи үә сәлләм янында ҡол булып тормаҡ хөрриәттән артыҡтыр,» — тип яуап бирҙе. Рәсүлуллаһ, Зәидтең шул ҡәҙәр ихласын белгәс, уны азат итте һәм үҙенә ул итеп алды. Бынан һуң Зәидкә Зәид бин Мөхәммәд тип әйтелде.\nБер ваҡыт рамаҙан айында кис менән Мөхәммәд ғәләйһиссәләм Хира тауында ғибәҙәт менән мәшғүл булғанда, бер тауыш ишетте. Ул Ябраил фәрештә ине. Ул Мөхәммәдкә үҙенең Аллаһу Тағәлә тарафынан ебәрелеүен белдерҙе һәм уны пәйғәмбәрлек менән һөйөндөрҙө, һуңынан Мөхәммәд ғәләйһисәләмгә: «Уҡы!» — тип әмер бирҙе. Быға Мөхәммәд ғәләйһиссәләм : «Мин уҡый белмәйем», — тип яуап бирҙе. Ябраил фәрештә: «Уҡы!» — тип өс мәртәбә ҡабатланы. Шунан һуң фәрештә пәйғәмбәргә Ғәләк сүрәһенең биш аятын өйрәтте. тулыһынса ошонда уҡығыҙ...\nМөхәммәд хәҙрәт саллалаһу ғәләйһи үә сәлләм\nМөхәммәд ғәләйһиссәләмдең атаһы Ғабделлаһ бин Ғәбдел Мутталиб. Ул Ибн Ғәбдел Мәннаф исемле кешенең Әминә исемле ҡыҙына өйләнгән ине. Был ваҡыт Ғабделлаһ 18 йәшендә ине. Ләкин Ғабделлаһ оҙаҡ ғүмер һөрә алманы. Сауҙа эштәре менән Шамдан ҡайтышлай, Мәҙинәлә ауырып вафат булды. Ул ваҡытта уның йәше 25-кә яҡынлаша ине. Ғабделлаһтың вафатынан һуң Мөхәммәд (ғәләйһиссәләмгә) ҡалған малы биш дөйә үә Үмм Әймән исемле кәнизәк ҡатын ине.\nҒабделлаһтың вафатынан һуң ике ай үткәс, Әминә бер ир бала тапты. Был хәбәргә Ғабделлаһтың атаһы Ғәбдел Мутталиб һәм туғандары бик шатланды. Баланың тыуыуы тураһында хәбәр килтереүселәргә бүләктәр бирҙеләр. Хатта Әбү Ләһәбтең һөйөнсө хәбәрен килтергән кәнизәк ҡатынды азат итеүе риүәйәт ителәлер.\nҺынамыштар һәм әйтемдәр\nӨфө губернаһы мосолмандарының ырымдары, хөрәфәттәре, мәҡәл-әйтемдәре һәм хикмәтле һүҙҙәре\nҒинуар. Ғинуарҙа ҡаты һыуыҡтар булһа, июлдә бал ҡорттары өсөн яҡшы була. Әгәр ғинуарҙа ямғырлап алһа, июль һалҡын булыр.\nФевраль. Февраль буранлы икән, август ямғырлы, ужым игене уңа тигән һүҙ. һыуыҡ булһа, августа йылы көтөлөр.\nМарт. Мартта көндәр болотло, йонсоу торһа, майҙа һауа торошоноң яҡшы булыуы көтөлә.\nАпрель. Апрель баштарында торна тауышы ишетелһә, ай бөткәнсе көндәр матур торор. Апрель башынан алып майҙың ундарынаса кистәрен һалҡынайтып торһа, июнь айында игендәргә һәйбәт булыр.\nМай. Был ай хеҙмәт айы йөрөй, һабанда һайрашмаһаң, ырҙында ыңғырашырһың.\n“Атайым был хәтирәләрҙе 1965 йылда яҙып ҡалдырған. Совет йылдарында райондың “Осҡон” гәзитендә гел генә Смоленск полкын маҡтап яҙҙылар. Ә бына Муса Мортазин тураһында бер һүҙҙә яҙмай торғайнылар. Был хәтирәләр үҙенең дөрөҫлөгө менән ҡиммәтле”, — тигән үҙенең хатында Марсель Мирхәйҙәров. Эйе, совет заманында маҡталып, ә ысынында ябай халыҡты талауҙан башҡа бер нәмәне белмәгән, аҡтар килһә, ҡурҡып ҡасып йөрөгән Смоленск полкы хаҡында хәҙер беҙ яҡшы беләбеҙ. Мөғәлләм Мирхәйҙәровтың иҫтәлектәре лә тап шул тарихи фактты тағы бер тапҡыр раҫлай. Икенсе яҡтан ул Муса Мортазиндың ҡурҡыу белмәҫ сардар ғына түгел, ә бик оҫта артиллерист булыуын да асыҡ һүрәтләгән. Китап уҡыусыларға ошо хәтирәләрҙең ҡыҫҡартылған вариантын тәҡдим итмәксемен: тулыһынса ошонда уҡығыҙ...\nБайыҡ сәсәндең ҡайтанан килеп сыҡҡаны,халыҡҡа туғанлыҡты аңлатҡаны\nКүп йылдар үткән, һыуҙар аҡҡан. Яуҙа ғәйепләнгәндәрҙең аҫылдары аҫылған. Һөргөнгә ебәрелгәндәрҙең ҡайһылары ҡайтышып, тыныс торам тигәндә, тағы ла бер ғауға ҡупҡан. «Француздар яу асҡан, Мәскәүҙе килеп баҫҡан. Батша ҡасҡан» тигән хәбәр таралған. Ил ҡарттары йыйылып, түрә- һәрә һөйләшеп, ат-хат еткән ерҙән саҡырып, илде йыйғандар. Батша фарманын уҡып, кәңәш-төңәш иткән саҡта, ҡәбер төбөнән сыҡҡан кешеләй, башын-күҙен йөн баҫҡан, аҡ һаҡалы биленән ашҡан Байыҡ та йыйынға килгән. Танығандар булғандыр. Берәү бер һүҙ әйтмәгәс, барыһы ла аптырап, Байыҡҡа ҡапланып ҡарағас, Байыҡ былай тигән, ти: тулыһынса ошонда уҡығыҙ...\nЯлан ғына ерҙең, ай, бүреһе,\nКүк һыртландай булыр күбеһе.\nДуҫ-иштәрем күп, тип ышанмағыҙ,\nХас дошманың булыр береһе.\nАлтын ғына микән, ай, был донъя,\nБаҡыр ғына икән был донъя! тулыһынса ошонда уҡығыҙ...\nнамаҙ ваҡыты, ноябрь—декабрь айына: - 14 091 views\n«Йәсин» сүрәсенең фазыйләттәре - 4 775 views\nкәләш алам - 4 685 views\nФатиха - 4 521 views\nБашҡортса әкиәт «Ҡараса батыр» - 3 819 views\nДоға - 3 769 views\nМөжәүир хәҙрәттең мөғжизәләре - 3 506 views\n«Бисмилләһи» хикмәте - 3 356 views\nШәмиғол хәлфә - 3 282 views\nҒәйет көнөнең сауаплы ғәмәлдәре - 3 166 views\nБәрәкәт теләү доғаһы - 2 758 views\nМосолмандарҙын осрашыуы һәм сәләмләшеүе - 2 546 views


Өфөлә йәшәүсе 30 йәшлек Алексей Чалых кеше ғүмеренә хәүеф менән янаған хеҙмәт күрһәтеүҙә һәм 12 кешенең үлеменә килтергән янғын хәүефһеҙлеге ҡағиҙәләрен боҙоуҙа ғәйепләнә\nХәтерегеҙгә төшөрәбеҙ, 2016 йылдың 15 март иртәһендә Стәрлетамаҡ ҡалаһында Алексей Чалых ойошторған «Содействие» социаль яраҡлашыу үҙәгендә янғын сыға. Бинанан ҡалған көл-күмер унда тотолған 12 кешенең ҡәберенә әйләнә. Тикшереү барышында асыҡланыуынса, улар барыһы ла Башҡортостандан һәм күрше өлкәләрҙән наркомания һәм алкоголизмдан интегеүселәр булып сыға.\nҒәйепләнеүсе күҙәтеүсе дәүләт ойошмаларынан үҙенең эшмәкәрлеген һәм килемен йәшереү маҡсатында бинаны ҡуртымға алғанда уның милексеһе менән социаль приютта дауалау курстары үтеүселәр араһында килешеү төҙөгән. Йорт үрҙәге хеҙмәт өсөн тәғәйенләнмәгән булып сыға. Бынан тыш, унда янғын хәүефһеҙлеге ҡағиҙәләре лә тупаҫ боҙолған булған.


Хосусилаштырыу тыйыла | ГТРК «Башкортостан» — Новости Уфы и РБ\n22 апреля 2016 — 16:35\nЙәшәү килешеү нигеҙендә. Фатирҙағыларға борсолор урын юҡ. Өфөләге 7-се янғын һүндереү бүлеге ятағында йәшәгән кешеләр иһә торлағын шәхси милек булараҡ теркәү хоҡуғын үтәүҙе талап итә. Кемдән һәм ни сәбәп менән. Хөснә Кәримова 29 йыл буйы йәшәгән фатирын күрһәтә. Фенол фажиғәһе эҙемтәләрен бөтөрөүҙә ҡатнашып үлемесле йәрәхәттәр алған тормош иптәше гүр эйәһе булғас, ике улын яңғыҙы тәрбиәләп үҫтергән. 40 квадрат метрҙа әлегәсә бер-береһенә ят ике ғаилә торһа, хәҙер үҙҙәре генә. Торлаҡты хәлдәренән килгәнсә төҙөкләндереп алғандар. Күрше фатирҙа ла янғын һүндереү хеҙмәтендә эшләп хаҡлы ялға сыҡҡан пенсионерҙар көн итә. Балалары, ейәндәре менән. Шуларҙың киләсәген хәстәрләп күсемһеҙ милек мәсьәләһен хәл итергә ниәтләйҙәр. Тырышлыҡтары бушҡа ғына. Бина шәхси милеккә тапшырылмай. Радик Тимерйән улы менән ҡатыны Зәбиҙә Фидаил ҡыҙының янғын хеҙмәтенә биргән дөйөм стажы 60 йыл. Фатирға сиратта беренсе тора инек, берҙән-бер көндө исемлек юҡҡа сыҡты, тиҙәр.Үткән быуаттың 80-се йылдарында янғын һүндереүселәр ятағында торлаҡ алған кешеләрҙең бөгөн уны үҙ исеменә законлы беркетеү теләген аңлатырға кәрәкмәй. Хосусилаштырыуға рөхсәт һорап Ғәҙәттән тыш хәлдәр министрына ла, ил Президентына ла мөрәжәғәт иткәндәр. Ғаризаларға яуап бер – ярамай. Дәүләт тамғалы хаттарҙа мәғлүмәттәрҙең төрлөһө бар.Рәсми ҡағыҙҙар буйынса был кешеләр гараж боксында йәшәй. Әммә коммуналь хеҙмәттәр хаҡын, дөйөм тарифтарға ярашлы, торлаҡ файҙаланған өсөн түләй. Ятаҡтағы аңлашылмаусанлыҡтар бының менән генә тамамланмай.22-се янғын һүндереү отряды юрисы белдереүенсә, дөйөм ятаҡта йәшәгән ғаиләләрҙе бер кем дә урамға ҡыуып сығарырға йыйынмай. Йәшәү шарттары бар. Килешеүҙәр төҙөлгән. Барыһы ла законға тап килә.Ғәҙәттән тыш хәлдәр министрлығында хеҙмәткәрҙәргә, шулай уҡ янғын һүндереү селтәрендә 10 йылдан артыҡ эшләгән пенсионерҙарға торлаҡ сертификаты тапшырыу тәртибе раҫланған. Тик беренсенән, уны һәр теләгән кеше ала алмай, икенсенән, уның күләме Өфөлә фатир һатып алырға етмәй. Янғын һүндереү хеҙмәте мөлкәтен торлаҡ итеп файҙаланырға мәжбүр кешеләрҙе иһә был һығымта ҡәнәғәтләндермәй.


Алтын үҙебеҙгә лә ҡамасауламаҫ ине… » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Яңылыҡтар архивы » Алтын үҙебеҙгә лә ҡамасауламаҫ ине…\n23.05.2014 Алтын үҙебеҙгә лә ҡамасауламаҫ ине…\nАлтын эҙләүселәр, махсус приборҙары менән килеп, бесәнлектәрҙе тапай, ауыл халҡы малдары өсөн дә хәүефләнеп тора.\nБыл тәңгәлдә редакция нисек ярҙам итә ала һуң? Басайҙар үҙ биләмәһен яҡларға бурыслы ла бит. Килгәндәрен һағалап тороп, күмәкләп “ҡаршы алырға” сығығыҙ, тип әйтһәк, әллә нимәләрҙә ғәйепләүҙәре бар, Аллам һаҡлаһын. Шулай ҙа был күренешкә күҙ йомоп ҡалырға ярамай. Кеше үҙ еренең хужаһы була белергә тейеш. Ысын хужаһыҙ ерҙәрҙә тәртипһеҙлек хөкөм һөрә.\nЗакондарға килгәндә, беҙҙә шәхси рәүештә алтын эҙләү күптән тыйылған. Ойошмалар ҙа лицензияһыҙ эшләй алмай. Рәсәй Енәйәт кодексының 191-се статьяһында ҡаралғанса, ҡиммәтле металдарҙың ҙур күләмдә законһыҙ әйләнеше буйынса тотолғандарға арыу ғына штраф һәм яза бар, әлбиттә. Һүҙ өс, биш һәм ете йылғаса иректән мәхрүм итеү, 100 – 500 мең һумға тиклем штраф һалыу тураһында ла бара.\nДежур телефон: 8-965-923-20-00\n02.05.2014 - Яңылыҡтар архивы Хеҙмәт кешене биҙәй, тигән әйтем бөгөн үҙ асылында ҡаламы?


Зал 6. Салауат Юлаев халыҡ хәтерендә. | izi.TRAVEL\nЗал 6. Салауат Юлаев...\nÁudio tourЗал 6. Салауат Юлаев халыҡ хәтерендә.\nӘҙәбиәттә Салауат Юлаевтың исеме беренсе тапҡыр 1784-се йылда телгә алына. Германияның Галле ҡалаһында А.Ф. Бюшингтың “Яңы тарих һәм география йыйылмаһы” тигән йыллыҡ журналында “Фетнәсе Емельян Пугачев һәм уның бола күтәреүе тураһында дөрөҫ мәғлүмәттәр” тип аталған аноним эш донъя күрә. Бында Салауат Юлаев тураһында ла яҙылған. Һуңғараҡ авторҙың исем-фамилияһы асыҡлана – ул Петербург фәндәр Академияһы академигы, рус тарихсыһы Г.Ф. Миллер.\nРәсәйҙә беренселәрҙән булып Салауат Юлаевтың тормошон, хәрби эшмәкәрлеген, шиғри ижадын Ф.Д. Нефедов, Р.Г. Игнатьев, М.В Лоссиевский өйрәнә башлай.\nНәфис әҙәбиәттә Салауат Юлаев тураһында беренсе романды рус яҙыусыһы Степан Злобин яҙа. Роман донъяның 28 теленә тәржемә ителгән. Зло-биндың романы буйынса “Салауат Юлаев” тип аталған нәфис фильм да тө-шө-рөлә, төп ролде Арыҫлан Мөбәрәков башҡара. Тамара Нечаева ла Салауат Юлаевтың бюсын нәҡ Мөбәрәковтың һыны өлгөһөндә яһай.\nБындай бюстар Салауат районында өсәү: беҙҙең музей алдында, икенсеһе – “Янғантау” шифаханаһында, өсөнсөһө – Юлай (Шағанай) ауылында. Дүртенсе бюст Башҡортостан Республикаһының Салауат ҡалаһында урынлаштырылған, бишенсеһе – Эстонияның Палдиски ҡалаһында.\nҺеҙҙең алда Салауат Юлаевтың иң беренсе бюсының фотографияһы, авторы – рус скульптуры Исидор Фрих Хар. Был бюст – үткән быуатты 20-се йылдарында яһалған иң бәләкәй скульптура, ул Башҡортостандың М.В. Нестеров исемендәге дәүләт Художество музейында һаҡлана.\nБөйөк Ватан һуғышы ваҡытында Башҡортостан Республикаһы халҡы Салауат Юлаев исемендәге самолет, танк, бронепоезд булдырыуға аҡса йыйған. Һеҙҙең алда Салауат исемендәге бронепоезд фотографияһы.\nАртабан Тәкәй ауылы урынындағы мәрмәр стела, Малаяҙ ауылы янындағы Салауат ҡаяһы фотографиялары.\nСалауат исеме менән әле беҙ торған район аталған. Был район 1935 –се йылдың 31-се ғинуарында булдырылған һәм, район үҙәгенең исеме һымаҡ, Малаяҙ районы тип аталған. Урындағы халыҡ районды Салауат исеме менән атар өсөн хөкүмәткә мөрәжәғәт итеп бер нисә йылдар буйына хаттар яҙған. 1941-се йылдың 4-се мартында уны Салауат районы тип үҙгәрткәндәр. Һеҙҙең алда Райондың исемен алыштырыу тураһында указ.\nСалауат исемен Башҡортостан Республикаһының иң матур ҡалаларының береһе – Салауат ҡалаһы – йөрөтә. Ул беҙҙең райондан 400 км алыҫлыҡта урынлашҡан. Ҡалаға ингән саҡта халыҡты атта елеүсе Салауат һы-ны ҡаршы ала.\nӘ был билдәле скульптор Тамара Павловна Нечаева яһаған Салауат бюсының фотографиялары.шулай уҡ был стендта Эшселәр ҡасабаһына Салауат исемен биреү тураһында указ. Йәнәштә Ҡасабаға ҡала статусын биреү тураһында указ.\nСалауаттың эйәре һәм ҡылысы\nСалауат Юлаев музейының барлыҡҡа килеү тарихы\nБашҡортостан Республикаһының Салауат Юлаев исемендәге Дәүләт наградалары


Ун ауылдың күҙ терәп торған дауаханаһы » «Йәшлек» гәзите\nГазета "Йәшлек" » Һаулыҡ һаҡлау » Ун ауылдың күҙ терәп торған дауаханаһы\n24.11.2018 Ун ауылдың күҙ терәп торған дауаханаһы\nБаймаҡ районының Аҡморон ауылында тәүге участка дауаханаһы 1961 йылда асыла. Уның тәүге табибы Румына Дәүләтшина була. 1965 йылда дауахана 25 урынлыҡ яңы бинаға күсә. Бала табыусылар өсөн айырым өс урын булдырыла.\nБыл медицина учреждениеһының гөрләп эшләгән осоро 70 – 90-сы йылдарға тура килә. Яҡын-тирәләге 15-ләгән ауыл халҡының күҙ терәп торған дауаханаһы була ул. Ҡапыл ауырып китһәләр ҙә, йәрәхәтләнһәләр ҙә, уколдар алырға кәрәк булһа ла, ашығыс ярҙам талап ителһә лә бында киләләр. Һәр береһенә тейешле ярҙам күрһәтелә. Дауаханала урындар бер ҡасан да буш тормай. Ул ваҡыттарҙа яңы тыуған сабыйҙарҙан башлап оло йәштәгеләренә тиклем күптәр бында медицина ярҙамы алып, сәләмәтлеген нығытҡан.\nТөрлө йылдарҙа дауахана менән Капиталина Токарева, Фәниә Хәжиева, Тимербулат Имамов, Марат Ситдиҡов, Фазылйән Яхин, Рәсүл Кинйәбулатов, Лилия Ситдиҡова кеүек тәжрибәле табиптар етәкселек итә. Уларҙың һәр береһе хаҡында халыҡ хәтерендә йылы хәтирәләр һаҡлана.\n1975 йылда Аҡморон участка дауаханаһына интернатураны тамамлаған йәш табип Тимербулат Фәхри улы Имамов килә һәм оҙаҡ йылдар баш табип, терапевт булып эшләй. Белемле белгес ауырыуҙарға яҡшы мөғәмәләһе, үҙенсәлекле дауалау алымдары менән үҙенә күрә халыҡтың яратҡан Кашпировскийына әүерелә. Бар ғүмерен кешеләрҙе дауалауға бағышлаған табиптың тотош ғаиләһе табиптар тиергә була. Ҡатыны Фәрхәнә – шәфҡәт туташы, улдары Айнур менән ҡыҙҙары Гөлнара ла был изге һөнәрҙе үҙ иткән.\nҮҙгәреш елдәре Аҡморон участка дауаханаһына ла ҡағылмай үтмәй. Стационар дауахананан ул амбулаторияға ғына ҡалдырыла. Әлеге ваҡытта ул төҙәкләндерелгән, бөтә уңайлы шарттар булдырылған яҡты, йылы, матур бинаны биләй. Аҡморон амбулаторияһы ун ауыл – Аҡтау, Ҡаратал, Сәйғәфәр, Йомаш, Ярат, Юлыҡ, Йылым, Ишбирҙе, Бөрйән-Йылға һәм Крепостной Йылайыр халҡын хеҙмәтләндерә. Көнөнә йөҙләгән ауырыуҙы ҡабул итәләр. Бында стоматология, физиотерапия һәм клиник-диагностика лабораториялары, процедура, гинекология кабинеттары бар. Амбулатория тейешле препараттар һәм медицина ҡорамалдары менән тәьмин ителгән. Дүрт компьютеры бар, РМИАС системаһына тоташтырылған. Уның аша район үҙәк дауаханаһы белгестәренә талон алырға, хатта Өфө табиптарына яҙылырға мөмкин.\n«Ашығыс ярҙам» машинаһы ла бар. Пациенттарға диагноз ҡуйылып, дауаханала дауаланыу талап ителә икән, машина менән районға алып баралар. Шулай уҡ ашығыс ярҙам кәрәк булғанда ла, һәр кем уны саҡырта ала.\nБында татыу, яғымлы, ауырыуҙарға битараф булмаған тәжрибәле табиптар эшләй. Коллектив менән райондың танылған кардиологы, үҙ эшенең оҫтаһы Рәшиҙә Барый ҡыҙы Хәсәнова етәкселек итә. Талапсан, яуаплы табип ауырыуҙарҙы алдан иҫкәртеү буйынса ҙур эш алып бара. Халыҡ менән эшләүҙе маҡсат итеп алған ул. Аҙна һайын табиптар төрлө ауылға сығып, ҡабул итеү ойошторалар. Ауыл халҡын борсоған һорауҙарға яуап бирәләр, медицина ярҙамы күрһәтәләр, диагноз ҡуялар.\nФирая Сәйетғәле ҡыҙы менән Зилә Рәфҡәт ҡыҙын халыҡ яратып «үҙебеҙҙең духтыр», тип кенә йөрөтә. Фирая Райманова бында 1987 йылдан алып эшләй. Дөйөм стажы 31 йыл. 16 йыл «Ашығыс ярҙам» фельдшеры була. Балалар шәфҡәт туташы булып эшләүсе Зилә Рәфҡәт ҡыҙы Асылованың да яҡташтары араһында абруйы ҙур. Йәш әсәйҙәрҙең иң яҡын кешеһенә әүерелгән ул. «Минең өсөн яңы тыуған сабыйҙарҙарға ярҙам итеү, уларҙың тәүге йылмайыуын күреү – бәхет», – тип йылмая 35 йыл эшләү дәүерендә меңәрләгән сабыйҙың үҫеп етеүенә шаһит булған табип. Тәжрибәле шәфҡәт туташы Вәсилә Хәлил ҡыҙы Ғәҙелшинаның «ҡулы еңел» тигән даны сыҡҡан. Оҫта итеп система ҡуйыуы, ауырттырмай ғына уколдар ҡаҙауы өсөн биргәндәр уға был исемде. Фельдшер-лаборант булып эшләүсе Альбина Күсәрбаеваның да эш стажы 30 йылға етеп килә. «Эш шарттары һәйбәт, эшем оҡшай, тик бер генә минус – анализаторҙарһыҙ эшләйем», – ти ул.\nМедосмотр, профосмотр, диспансерлаштырыу, беренсе ярҙам күрһәтеү, прививкалар эшләү, системалар ҡуйыу, халыҡ, уҡыусылар менән аңлатыу эштәре алып барыу, хроник ауырыуҙарҙы күҙәтеү, ауырлы ҡатындарҙы иҫәпкә ҡуйыу, киҙеүгә, башҡа инфекция сирҙәренә ҡаршы прививкалар эшләү – ауыл табибының иңенә күп төрлө бурыс йөкмәтелгән. Ҡыҫҡаһы, ауырлыҡтарға бирешмәй, яҡшыға өмөт итеп, үҙ эшен яратып, оло яуаплылыҡ менән башҡара халыҡ һаулығы һағында тороусы Аҡморон табиптары.\nАвтор: Алһыу БАЙЕГЕТОВА.


«Башҡортостан радиоһы»ның йәш алып барыусыһы «Планета Медиа» халыҡ-ара фестивале дипломанты булды // Йәмғиәт | новости башинформ.рф\n«Башҡортостан радиоһы»ның йәш алып барыусыһы «Планета Медиа» халыҡ-ара фестивале дипломанты булды\n12:50, 13 апреля 2016 Йәмғиәт\nӨФӨ, 2016 йыл, 13 апрель. /«Башинформ» мәғлүмәт агентлығы, Сергей Захаров/.\n«Рәсәй-Башҡортостан радиоһы»ның йәш алып барыусыһы Силәбелә үткән «Планета Медиа» халыҡ-ара фестивале дипломанты булды.\nУн алты йәшлек Артур Әхтәмов — радионың иң йәш хеҙмәткәре. Ул «Ҡояшлы ҡала» тип аталған балалар тапшырыуының авторы һәм алып барыусыһы. Программаларында ул тиҫтерҙәрен борсоған проблемалар хаҡында һөйләй. Наркотиктарҙы ҡулланыуҙың зарарлы булыуы, «атайҙар һәм балаларҙың» үҙ-ара мөнәсәбәттәре, армияла хеҙмәт итеү — темалар төрлө.\n«От первого лица» һәм «Специальный репортаж» номинацияһында журналист «Армия: эстән ҡараш» тапшырыуы өсөн бүләккә лайыҡ булды. Ошо проект өҫтөндә эшләгәндә Артур бер нисә көн хәрби хеҙмәткә яңы ғына алынған һалдаттар менән казармала йәшәгән, һалдат бутҡаһын тәмләп ҡараған.\nСпайс ҡулланған үҫмерҙең яҙмышы хаҡында «Мин бүтән наркоман түгел» программаһы ла жюри ағзаларының лайыҡлы баһаһын алды.\nТеги: радио,фестиваль,планета медиа


Дания Башҡортостанға энергияны һаҡлау өлкәһендә хеҙмәттәшлек тәҡдим итте\n28 Ғинуар 2011, 09:37\nДания Башҡортостан менән энергияны һаҡлау өлкәһендә хеҙмәттәшлек итеүгә әҙер. Мөмкин булған партнерлыҡ йүнәлештәрен республика Президенты Рөстәм Хәмитов менән Дания Короллегенең Рәсәйҙәге Ғәҙәттән тыш һәм Тулы хоҡуҡлы илсеһе Том Рисдаль Йенсен 27 ғинуарҙа үткән осрашыуҙа тикшерҙе.\nДипломаттың һүҙҙәренә ҡарағанда, Данияның энергия һөҙөмтәлелеге өлкәһендә 40 йыллыҡ эш тәжрибәһе тупланған, дат компаниялары уны Башҡортостан менән уртаҡлашырға әҙер.\n— Бында электр энергияһын, йылылыҡты, һыуҙы һәм энергия ресурстарының башҡа төрҙәрен һөҙөмтәле файҙаланыу тураһында һүҙ бара, — тип аңлатты ул. – Шулай уҡ беҙ энергияны иҫәпкә алыуҙың юғары технологик приборҙарын тәҡдим итә алабыҙ.\nЙенсен әфәнде, Данияның ҙур «Данфосс» компанияһының Рәсәйҙә үҙ производство линиялары бар ҙа инде, һәм бөгөн уның белгестәре Башҡортостанда ошондай уҡ производстволар асыу буйынса перспективалы проекттар эшләргә әҙер, тип билдәләне.\n— Осрашыу йомғаҡтары буйынса, бер айҙан беҙҙең илселек һәм Дания компаниялары вәкилдәре хеҙмәттәшлек буйынса тәғәйен килешеүҙәр төҙөү өсөн республикаға тағы ла киләсәк, тип килештек, — тине илсе.\nТеги:халыҡ-ара хеҙмәттәшлектышҡы иҡтисади эшмәкәрлек


Сибайҙа «Бэби-шлягер» III ҡала фестиваль-конкурсы үтте // Йәмғиәт | новости башинформ.рф\nСибайҙа «Бэби-шлягер» III ҡала фестиваль-конкурсы үтте\n9:05, 14 марта 2011 Йәмғиәт\nСибайҙа 6-нан 10 йәшкә тиклемге йөҙҙән ашыу баланы йыйған III «Бэби-шлягер» ҡала балалар ижады фестиваль-конкурсы үтте. Сибай дәүләт филармонияһында үткән Гала-концертта ҡатнашыу өсөн йәш конкурсанттар балалар сәнғәт мәктәбендә һәм балалар музыкаль мәктәбендә ике һайлап алыу туры үтте.\nАйырым башҡарыусылар, вокаль дуэттар, ансамблдәр, бейеү номерҙары бер-береһен алмаштырып торҙо, һәм һәр сығыш сағыу, иҫтә ҡалырлыҡ булды. Хореография постановкалары, артистизм, сәхнәлә хәрәкәт итә белеү, үҙенсәлекле костюмдар — ҡаланың мәҙәниәт өлкәһендәге әйҙәүсе белгестәренән торған жюри ағзалары барыһын да билдәләне.\nГран-приҙы «вокал» номинацияһында сығыш яһаған 10 йәшлек Йәнбулат Зөлҡәрнәев алды, тамашасылар һөйөүе призын — «Ҡарһылыу» балалар баҡсаһынан Мәликә Әбүбәкирова.\n«Бэби-шлягер» Сибайҙа тәүге тапҡыр 2008 йылда үтте, һәм шунан алып ул йәш таланттар араһында киң танылыу алған конкурс булып ҡала.


Һаҡ булығыҙ: СПИД-ты енси юл менән йоҡтороусылар арта\n19 Февраль 2018, 13:33\nСПИДҡа һәм йоғошло ауырыуҙарға ҡаршы көрәш һәм уларҙы иҫкәртеүҙең республика үҙәге мәғлүмәттәре буйынса Башҡортостанда быйылғы йылдың тәүге айында ВИЧ-инфекцияның 291 осрағы асыҡланды, ирҙәр – 172 (59,1 процент), ҡатын-ҡыҙҙар – 119 (40,8 процент) кеше. Бәхеткә күрә, районыбыҙҙа бер генә осраҡ та теркәлмәне.\nРайонда бөтәһе ВИЧ-инфекциялы 172 кеше йәшәй, шуларҙың 99-ы – ирҙәр. Былтыр 20 ауырыу – 11 ир һәм 9 ҡатын иҫәпкә ҡуйылды, уларҙың 16-ыһы – юғары хәүеф төркөмөнә ҡарай. Инфекция йөрөткәндәрҙең күбеһе, ә улар 60 процентҡа яҡын, 31 йәштән 40 йәшкә тиклемге кешеләр.\nҺуңғы өс йылда инфекцияны енси юл менән йоҡтороуҙың артыуы күҙәтелә. Ҡыҙғанысҡа ҡаршы, ВИЧ-инфекциялы ауырыуҙар араһында үлем осраҡтары ла күп. Уларҙың 43 проценты антиретровирус терапияһы үтә.


Зәйнәб Биишеваның 110 йыллығын билдәләнеләр\n21 Ноябрь 2018, 00:34\nИлебеҙҙең баш ҡалаһында шағирә, драматург, тәржемәсе, Башҡортостандың халыҡ яҙыусыһы Зәйнәб Биишеваның тыуыуына 110 йыл тулыуҙы билдәләнеләр. Сара Мәскәүҙең милләттәр йортонда уҙҙы.\nКисәлә яҙыусының улы Тельман Әминев сығыш яһаны. Тельман Ғәзиз улы Мәскәүҙә йәшәй, профессор, химия фәндәре докторы. Күп йылдар буйына әсәһенең бай ижади мираҫын һаҡлау менән шөғөлләнә. Тельман Әминев бөтәһен дә Өфөгә, Коммунистик урамында урынлашҡан 7-се йорттағы мемориаль фатирға саҡырҙы. Әҙибә ғүмеренең күпселек өлөшөн шунда үткәргән. Кисәлә ошо фатир тураһында фильм күрһәтелде.\nТарих фәндәре кандидаты Фәниә Шәкүрова Биишеваның тормошо һәм ижады хаҡында һөйләне. Башҡортостандың атҡаҙанған мәҙәниәт хеҙмәткәре Шәмсиә Нагаева, яҙыусы, тәржемәсе, атҡаҙанған мәҙәниәт хеҙмәткәре Йәмил Мостафин үҙҙәренең иҫтәлектәре менән уртаҡлашты.\nЙырсы Арсен Кәримов һәм ҡурайсы, Башҡортостандың атҡаҙанған артисы Азат Биксурин башҡарыуында З.Биишева шиғырҙарына яҙылған йырҙар яңғыраны. «Илһам» халыҡ театры етәксеһе Мәҙинә Илһамова һәм «Шаршау» театр студияһында ҡатнашыусылар З.Биишеваның билдәле әҫәрҙәрен сәхнәләштерҙе.\nКисәне Башҡортостандың Рәсәй Федерацияһы Президенты ҡарамағындағы Тулы хоҡуҡлы вәкиллеге булышлығында «Сәсән» ижади берекмәһе ойошторҙо.\n«Башҡорт яҙыусылары, шағирҙары, композиторҙарының ижадына бағышланған кисәләр йолаға әүерелгән. Бындай сараларҙа Мәскәүҙә йәшәгән башҡорт интеллигенцияһы вәкилдәре, туған телдә аралашыуға, мәҙәниәткә, әҙәбиәткә, йыр-моңға сарсаған милләттәштәребеҙ ҡатнаша», — тип билдәләне Башҡортостан Республикаһы Тулы хоҡуҡлы вәкиллегенең бүлек етәксеһе Азат Ғәфүров.


ЛОТО УЙЫНДА ҠАТНАШЫП, БҮЛӘК ОТОҒОҘ!\nПочта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. * Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. * 2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. * Кемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * Электрон вариантҡа яҙылыу—354 һум, йыллыҡ—606 һум. *\n2015 йылға «Атайсал» гәзитенә яҙылып, лото-уйында ҡатнашып, шәп бүләктәр отоу мөмкинлеген ҡулдан ысҡындырмағыҙ!\nТотош бер йылға яҙылыусылар араһында «Сибай» шифахана-профилакторийына путевка, республика күләмендәге фестивалдә иң яҡшы сауҙа нөктәләре булып танылған «Йәшлек» һәм «Браво» магазиндарынан тауар һатып алыу өсөн 5000 һумлыҡ сертификат уйнатыласаҡ. Ә ярты йылға яҙылыусылар «Гефест» магазины әҙерләгән электр мейесе, термопот, «Йәшлек» һәм «Браво» магазиндарынан тауар һатып алыу өсөн 2500 һумлыҡ сертификат һәм дәртләндереү приздары отоу мөмкинлегенә эйә.\nХөрмәтле яҡташтар! Һеҙҙе «Атайсал» гәзитенә яҙылырға һәм квитанцияларығыҙҙың күсермәһен редакцияға ебәрергә саҡырабыҙ. Адресыбыҙ: Сибай ҡалаһы, З.Вәлиди урамы, 22.